cyanic-selkie/wikianc huggingface dataset:
嚴復
革命後，袁世凱以先朝顧命之臣，乃冒猥攘竊共和首領之位. 兇圖既遂，尚覬覦神器，謬為籌安之說，自文奸欺. 而側媚之臣，群相扇攪，洪憲之亂作矣. 或以詭譎探嚴復之意，且竟不謀而暑其名於所謂籌安會者，於是天下咸疑之. 復遂浩然南歸.
民國十年卒，年六十有九歲. 子四：璩、琥、璿、玷. 葬鵝頭山.
世謂林紓以中文溝通西文，嚴復以西文溝通中文，並稱「林嚴」. 譯著甚豐，《天演論》、《原富》、《群學肄言》、《穆勒名學》、《法意》、《群己權界論》、《社會通詮》等. 并有《嚴侯官先生全集》等傳世.
佐野市
沿革
昭和十八年，安蘇郡：佐野町、植野村、界村、犬伏町、堀米町、旗川村合，而爲佐野市. 三十年，倂足利郡吾妻村、安蘇郡赤見町.
平成十七年，佐野市、安蘇郡：田沼町、葛生町合，而爲佐野市. 而安蘇郡廢.
它典
分類:關東地方區劃‎
公曆一月二日
一月二日者，公曆之第二日也，距歲暮餘三百又六三日（閏年乃三百又六四日）.
和弦
和弦，數音齊鳴之謂也，自兩音而起，無定數，分異名殊，以和曲韻，為泰西樂律之一端，屬和聲學. 十二平均律為棟柱，正律十二音各有關係，謂之音程，典出世西方流行樂、古典調體樂之疇. 尋常所見，大凡三七九，由是極演推生，提總類屬，曰十一和弦、曰十三和弦，統括為經，此上別無異出，唯經生衍數豐繁，變易萬端，莫之能勝.
類
以分名之，有三和弦、七和弦、九和弦. 三音為之曰三和弦，四音為之曰七和弦，此七謂本末音程七度也. 五音為之曰九和弦，蓋謂本末音程九度.
以局名之，有大和弦、小和弦、增和弦、減和弦.
凡例. 以太常十二律黃鐘、大呂、太簇、夾鐘、姑洗、仲呂、蕤賓、林鐘、夷則、南呂、無射、應鐘，此十二音各應泰西統系C、♯C/♭D、D、♯D/♭E、E、F、♯F/♭G、G、♯G/♭A、A、♯A/♭B、B.
又因清樂七音：宫，商，角，清角，徵，羽，变宫應dol、re、mi、fa、sol、la、si. 則下所舉以漢文為之.
三和弦
根音為統，階音為局，統正而階立，局設而情彰. 以十二律為之如下
參見
分類:音樂
南門兜驛
縮圖|題名壁 南門兜驛在福州地下，第一路、第二路所結軌. 西元二千十七年一月六日，第一路始用之.
地名
明福州府南門故在此，遂名. 至於「兜」字，則自方言. 榕人謂近某處曰兜 ，故名. 一說謂此間嘗設瓮城，半圓形，以之禦敵. 民乃因勢象形，謂之為兜.
元光 (金)
元光，金宣宗之年號也. 始於一二二二年，止於一二二三年，凡二年.
大事
元光二年十二月庚寅，宣宗崩於寧德殿，壽六十有一. 子哀宗嗣. 明年正月初一，改元正大.
引據
《金史·宣宗本紀》
分類:金年號
丁客
丁客，英言Dink，又譯丁克、頂客，謂工薪族夫婦之無嗣者也. 工薪一族，太半中產，或以傳宗為畏途，或無能孳乳之事，故伉儷相濡，不務撫育. 昔者，人以天閹視之，生僻見. 及民風開化，知為家庭自由，無向無背，皆局外中立可已. 而丁客之日多，雖民眾所許，於國羣之演進、人種之傳續，輒為窒礙. 生學、醫學之家，或謂不事生育者，乃違天逆性，妨害衛生. 然究其所以為丁客者，又多以國計民生之艱困、國民理念之變易為因，蓋人未有不重天倫者也，而奈群己之相違何？今歐美倡國，及東亞之日韓等國，每患少生，至於民老國衰，政府有勸獎多育者，而民從之甚寡，故必徠遠人以興其國，然則守舊者流積怨不遏矣.
勻杯
分茶器，或名茶盅、勻杯，俗稱公道杯、茶海，以陶、磁、金屬爲之，所以分茶湯也. 以壺瀹茶，然後注湯於此器中而分之，則茶湯勻、茶色均，且湯不外溢，可以凈茶几、助茶味. 古本無分茶器一物，一說蓋近歲臺人仿西洋奶盅而創之.
朝有熟盂，日有湯冷，此二器之形與分茶器似，然用途相異.
據
[[category:茶]]
牧谿
縮圖|250x250像素|牧谿筆觀音猿鶴圖 牧谿姓李氏. 法號法常. 牧谿其號也. 蜀人. 生時當南宋之中、季. 歿時當元之初葉. 以彈賈似道落難，遂為僧，師紹興無準師範. 理廟、度廟時，居杭州西湖之寺中，充雜役爾. 或謂為六通寺開山. 其寺今不存. 性好飲. 其畫不見遇於中華，惟於日本特見殊異，其國人愛之. 今其所作太半流行日本，中國幾不存焉. 日人競效其筆，故日人之畫，多有牧谿之色. . 或謂之日本畫道大恩人也. 其見重於彼國若此. 所作《瀟湘八景圖卷》二本，一大軸一小軸. 其大者既流行日本，征夷大將軍足利義滿以景析之，各為一畫，名士顯貴有之. 小軸亦然.
八景圖流轉
足利義滿先有之，乃析圖.
鳳凰城
縮圖|自西南望鳳凰城之一景 鳳凰城者，又名菲尼克斯，乃美國亞利桑那州至大之邑也. 西元一八八一年一月二十五日立為市焉，昔納瓦霍語謂斯城曰Hoozdo，熱地也；西阿帕契語曰Fiinigis. 臨長涸之鹽河.
禹丞
禹丞，字揆賢，明末陝西西安府渭南人，為人豪俊，好遊俠，不事詩書，少年身陷羣盜，羣盜以其少年姣美，各以女、宗女妻之，後竟為其魁，助官勦闖，與李自成交戰，不利而走，此後不知所蹤. 一說為自成所殺.
國立西南聯合大學
國立西南聯合大學，略稱「西南聯大」. 時值抗戰，諸校流徙，一時至於雲南昆明，厥有此校.
民國二十六年，日寇犯華，平津繼陷，國府遂遷國立北京大學、國立清華大學、私立南開大學於長沙，十一月一日，立國立長沙臨時大學. 月餘，寇日迫，且近於江，長沙日危. 翌年二月，複徙入滇，四月，更名為國立西南聯合大學.
初，以清華梅貽琦、北大蔣夢麟、南開張伯苓三人組常務委員會共襄校務. 後，蔣、張俱攝職陪都重慶，以梅專其事.
三十四年，寇逐. 翌年五月，學生結業，聯大解散，三校回遷. 惟師範學院留滇未回，更名曰昆明師範學院，今雲南師範大學也.
計其所立，凡八年. 避敵鋒芒，專心學術，從習者二千有奇而蜚名於世者眾.
穀神星
穀神星（序號：一，符號： ），太陽系之矮行星也，屬小行星帶天體. 矮行星中，巨細居五、去日第一，無衛星. 乃小行星帶中至大者. 一八〇一年，意大利天文學家皮亞齊公諸世.
上杉定勝
上杉定勝，日本江戶時出羽米澤藩主也. 父景勝，嘗列豐臣五大老. 家康開府，仍以景勝為藩主. 定勝，景勝獨子也. 母四辻氏，公家女也. 定勝幼孤，其家老直江兼續養之. 慶長十五年、元和九年，嘗謁將軍秀忠於江戶. 累遷左近衛權少將、彈正大弼. 鍋島勝茂以女妻之. 正保二年薨，年四十二. 子綱勝嗣.
藩政
寬永十五年，行檢地，修貢租. 舉郡代、代官. 其藩本直江氏私領，德川氏減上杉氏封，所餘唯此，故其政一出直江之舊律，至定勝時始改之.
王江民
王江民，山東煙臺人，一九五一年十月生於上海，中華反電腦病毒名家也.
穀神星
初，各天學者以之為行星，然火木之間，得小天體者日多. 經眾議之，遂與帶中諸小天體並稱小行星，以彰其小. 迨二〇〇六年，天文大會議決，歸為矮行星.
王江民
年三歲，罹患小兒麻痹，腿遂有痼疾. 幼，學駕自行車，以疾不得便，輒有傷焉，然自學不顧，竟成，其勤勉若此.
穀神星
二〇一五年三月，曙光號訪而繞之.
王江民
文革亂中，學業止乎初中，乃務工於小坊，自習機械、光電諸學，皆有成，多獲褒獎. 及亂止，本可續學，奈何其業精，所司竟無可繼之者，不得以行.
一九八九年，時個人電腦方興于中國，江民年且不惑，然自思他日倘得假電腦以助光電，必成速效，遂研習之. 學有初成，即製軟體以輔其子學，頗得其效，沽之於報端，郵以達之. 未幾，其所製之軟體為電腦病毒所擾，購者不省，皆見責以其程式有誤，乃發軔編程以除毒.
一九九六年，立北京江民新科技術有限公司，專司殺毒軟體之製售，或云其用者嘗居中國殺毒軟體十之有八，然近者其勢漸微.
二零零八年，第二十九屆奧運會組委會特聘為網路與資訊安全指揮部專家.
二零一零年，四月四日，漁於京西信翔魚池，突發心疾，尋卒，年六十. 海內聞之，無不訝嘆，諸製售殺毒軟體者，或師出其門，或儼然分庭，率皆去主頁之彩以悼之.
江民疏財樂捐，資貧苦孤殘累逾百萬，二零零一年，立「江民特教園丁獎」，褒業特教者.
分類:山東省列傳
東城區 (北京)
東城區在中華人民共和國北京市，此市政樞所處. 方六百一十五頃，口九十萬八千有奇. 北、東與朝陽區連，南與豐臺區接，西與西城區相接，東西最闊十裏，南北最長二十六裏. 轄十七街道，二百零五社區焉.
史
二零一零年七月一日，國務院批：罷北京市東城、崇文二區，立新之北京市東城區，以故東城、崇文之轄區為東城區之轄區也. 東城區轄十七街道及北京站管理處與王府井建治辦公室焉.
屬地
安定門、建國門、朝陽門、東直門、東華門、和平里、北新橋、交道口、景山、東四、天壇、東花市、前門、龍潭、永定門外、崇文門外、體育館路，街道凡十七焉.
攷
分類:北京市區劃
元朔
元朔，漢武帝之年號也. 始於前一二八年，止於前一二三年，凡六年.
大事
元朔三年，張騫乘胡亂，去而歸國，武帝以為太中大夫，從使甘父則封奉使君.
引據
《史記·孝武本紀》
分類:漢年號
氧化數
夫配位合質者，去之配體、配位鍵電子對，中心原子所帶荷數，曰氧化數也.
氧化數者，以羅馬數字示之，略正示. 書號之後，若Fe III者，書括弧內，標名後亦可，如鐵（III），之間毋留空格.
氧化數者，素以同氧化態. 然若配體不如中心電負者，如銥膦配合物者，數、態則不侔矣.
義
夫萬國大會，立義. 夫氧化數者，原子之荷也，以下律之：其一、單體元素者，即未有化合者，數零也. 其二、單原子離子者，數同荷者也. 其三、氫常以正一，獨氫化物猶氫化鋰者，計之負一；氧常以負二，然過氧化物若雙氧水者，計負一. 其四、乎無極分子者，各子之數合為零；多原子離子者，各子之數合為其荷也.
常羲
常羲者，月御，女和月母，帝俊之妻也. 有女子方浴月. 山海經言：「帝俊妻常羲，生月十有二，此始浴之. 」
日光市
沿革
昭和廿九年，上都賀郡日光町倂同郡小來川村，而爲日光市.
平成十八年，日光市、今市市、上都賀郡足尾町、鹽谷郡：藤原町、栗山村合，而爲日光市.
地理
東臨鹽谷郡鹽谷町，南至宇都宮市、鹿沼市、群馬縣綠市，西伴沼田市、利根郡片品村，北接福島縣南會津郡檜枝岐村、同郡南會津町、那須鹽原市.
它典
分類:關東地方區劃‎
醚
醚，官品也，醚官能團為徵，乃氧原子接烷基、芳基於兩端者也，通式R–O–R'. 醇酚羥基之氫者，代之以烴基，亦為醚也. 醚者，蓋分對稱、不稱兩類. 氧之左右烷基同者，為對稱醚，乙醚者（CH3–CH2–O–CH2–CH3）為之；異者，不稱，甲乙醚（CH3–O–CH2–CH3）為之.
乙醚者，常用之醚也，為有機溶劑、醫用醉藥，多以醚直呼之. 醚類合質，有機、生物化學多用之，亦可為糖類、木質素之接段也.
[[Category:醚]]
閩南教會羅馬字
閩南教會羅馬字（Kàu-hōe Lô-má-jī），俗呼曰白話字（Pe̍h-ōe-jī），乃以拉丁字母書閩南語之法耳. 基督教長老會於十九世紀製之. 今亦以示贛語、客語之字也，故亦可謂曰台灣字（Tâi-oân-jī），而學界謂其甘為霖法、《廈門音新字典》法哉.
字母
是白話字者，以十七拉丁字母（A、B、C、E、G、H、I、J、K、L、M、N、O、P、S、T、U）、二變體字母（O͘、ⁿ）、五二合字母（Ch、Kh、Ng、Ph、Th）、一三合字母（Chh）書也，又以五符號示聲調.
連字符
二音節間，須以連字符綴之，而輕聲須二也. 若：
大寫
句首之字母，須大寫也. 而專有之名詞亦須大寫也. 若：
若中文之人名，姓、名之首節皆書大寫，姓名間需空. 非者，謂其姓，須皆以連字符相綴，並大寫首字母. 若：
沿革
清嘉慶廿年，馬禮遜君於英華太學擬教會羅馬字之案，清道光卅年傳入中國. 后盛極一時. 一九五五年，台灣省禁之. 而今解禁，復興之.
示例
此乃「航海家一號」之閩南語問候也.
徐衡季平
徐衡，字季平，一名衡卿. 宋樂平塔前鄉下徐村人. 熙寧八年生，崇寧二年癸未科進士及第時，年二十八. 五年丙戌科武舉廷試第一，衡幼好文武. 其得武狀元，朝廷以衡為右班殿直，掌上之護衛. 既而，出知晉寧軍吳保寨，累擢為江東提刑，掌地方治安. 後復為江東西路廉訪使. 紹興二十六年，衡卒於家，年八十一. 衡善文，所著《雜箸》三十七卷. 清名儒陸心源輯之《宋詩紀事補遺》，收有其作.
邁克學搖滾
邁克學搖滾，又譯曰「搖滾麥克」，丹麥樂隊是也. 世樂壇盛興組為樂隊，而搖滾麥克創於西元一九八八年，曲風為流行搖滾，嚮廣得歐洲凡庶之愛. 越明世，又成作「我心於卿」而聞名於中國.
曲集
分類:丹麥音樂
文震亨
縮圖|文啟美像 文震亨字啟美. 蘇州人也. 曾祖壁，字徵明. 以萬曆十三年誕. 天啟六年貢生. 崇禎中，仕為中書舍人、武英殿給事. 弘光中亦在朝，為阮大鉞，馬世英所忌，乃辭官. 順治二年，清人克蘇州. 震亨自投於水，家人救之不死. 遂絕食，卒. 震亨兄震孟，亦入相. 有《長物志》十二卷，細述彼時器具玩物. 共和國中，學者識之. 復有《香草詩選》、《儀老園記》、《金門錄》、《文生小草》行世. 子點，有畫名.
分類:明列傳
宋仁宗
宋仁宗，諱禎，真宗第六子，母李宸妃.
章獻太后養為己子，真宗崩，遂即位. 年僅十三，太后稱制凡十一年. 太后崩，始親政. 任富弼以和契丹，用韓琦、范仲淹以拒西夏. 恭儉仁恕，慎刑愛民，為有宋第一仁主. 然因循守舊，晚年內外交困，危機四伏. 在位四十二年崩，廟號仁宗.
宋太宗
宋太宗，諱匡義，宣祖第三子，母杜太后.
匡義輔太祖創業有功，封晉王. 為太祖避諱，改名光義. 太祖崩，光義即位，有斧聲燭影之說. 即位後改名炅. 陳洪達、錢俶相繼納土. 未及取太原，滅北漢. 乘勝欲取幽燕地. 敗於遼|契丹. 遂開契丹之釁，始有西夏之患. 命宰相修成類書《太平廣記》、《太平禦覽》、《文苑英華》. 在位二十二年崩，廟號太宗.
鹿沼市
鹿沼市處日本栃木縣.
沿革
平成十八年，倂上都賀郡粟野町.
地理
東臨宇都宮市，南至下都賀郡壬生町、櫔木市、佐野市，西伴群馬縣綠市，北接日光市.
它典
分類:關東地方區劃‎
小山市
小山市處日本栃木縣.
沿革
昭和廿九年，下都賀郡：小山町、大谷村合，而爲小山市. 卅八年，倂下都賀郡：間間田町、美田村. 四十年，倂下都賀郡桑絹町.
地理
東臨茨城縣筑西市、同縣結城市，南至茨城縣古河市、下都賀郡野木町，西伴櫔木市，北接下野市、眞岡市.
它典
分類:關東地方區劃‎
宋真宗
宋真宗，諱恒，太宗第三子，母李夫人.
初封壽王，以太子即位. 原名德昌，後改名元休、元侃，景德初遼|契丹寇澶州，帝自將禦之. 契丹請盟而退. 大中祥符初王欽若謀作天書. 見於承天門. 帝封泰山禪社首. 丁謂上封禪祥瑞圖，示百官於朝堂. 在位二十五年崩，廟號真宗.
徐衡大經
徐衡，字大經，陝西岐山縣倉頡廟人. 族兄仁彌留之際，授以百金以養孤遺，歷盡艱辛之，養子長成，如數以金還侄. 明嘉靖十九年，中舉，授高唐州知州.
境內饑饉，其以己之俸金，賑恤饑民，乃活數千人. 漕汛使水繁興，舟楫多阻. 衡率民鑿渠散洪，夜守河至三月有餘，至漕運通. 後為應州知州，時蒙古俺達汗一部圍應州，其守禦有方，卻敵而全其城. 其清廉，勤於事務，遂日勞致疾，致仕歸家. 鄉人以喪、疾、貧等，告貸無門者，均與銀錢，以資費用. 著有《奧山詩意》，從修嘉靖《岐山縣志》.
分類:明列傳
駕校
駕校，一稱駕訓班，所以課御車之術及行路規範者也. 駕校卒業，乃授行照. 當其就學，有司機經練者作之師. 生徒擇修所宜，或轎車，或卡車，或有軌電車等. 既報名，先誨法規，及道途禮節，使周知安全之要、強應變之心. 而後，講習路況，俾生徒於車速之掌控、道路之選取，得其訣要，而有備焉. 次，教以行車、行人對待之理，訓夜間駕駛之藝，使能預悉變端，得善保全. 終之，諭車禍之所以然，於諸種道路之應急有所預備，使足以避除障害，改良能事.
辨名
駕校，大陸具名駕駛學校. 台灣謂之駕駛人訓練班，簡稱駕訓班. 日本呼之自動車教習所，蓋汽車名自動車也. 愛知縣諸地又略云車校.
引據
分類:郵傳
近江八幡市
近江八幡市在日本滋賀縣.
沿革
昭和廿九年，蒲生郡：八幡町、岡山村、金田村、桐原村、馬淵村合，而爲近江八幡市. 卅年，倂野洲郡北里村. 卅三年，倂蒲生郡武佐村.
平成廿二年，近江八幡市、蒲生郡安土町合，而爲近江八幡市.
地理
東靠東近江市，南臨蒲生郡龍王町，西至野洲市.
它典
分類:近畿地方區劃
楊絳
長，民國十七年，學出蘇州振華女中，欲入清華大學外文系以繼學業，以是時弗納江南女生，乃轉東吳大學，與費孝通份屬同窗.
二十一年，學成，入北京清華研究院，識錢鍾書，遂成伉儷，旋共赴牛津、巴黎求學.
二十六年，寇犯中華. 翌年，隨鍾書返國，戰事間，共避於西南，襄立聯合大學，後又返居滬上. 此間，多作劇本，夏衍以其文采甚於鍾書云.
中共立國，一九五三年，為北京大學文學研究所、中國科學院文學研究所、中國社會科學院外國文學研究所研究員.
絳本精英法諸語，一九五八年，欲譯《堂吉訶德》，恐失其宗，乃複自學西班牙語，時年四十有八，竟成，其勤勉嚴謹若此. 惜乎，未幾亂起，為囂者所擾，書稿幾毀. 一九六九年，遷河南羅山「五七幹校」，頗受其難. 迨亂平，始得返京以繼其業焉.
亂平二年，《堂吉訶德》譯成付梓，眾奉為佳譯，恰西班牙王來訪，鄧小平以為國禮饋之. 王返國，授絳「智慧國王阿方索十世十字勳章」，以彰其功.
後數十年，與夫深居簡出，鮮問世事，屬文憶舊時掌故，仿沈復《浮生六記》，作《幹校六記》，又作《洗澡》，實「洗腦」之謂也，皆敘囂亂時所親歷也.
後，夫、女繼歿，以憶親文成集，名曰《我們仨》.
二零零一年，以金七十二萬，立「好讀書獎學金」.
家屬
分類:無錫市列傳 分類:北京市列傳
號
號者，亦可稱別號、別字也，名、字之外，又其正名，取號而言意託志也.
華夏之地，皆沿此風，中日韓越，莫不如是. 於斯地也，直呼其名，則寡禮，故以字稱之. 若有號者，則稱其號. 若蘇軾，一字子瞻，一字和仲，自號東坡居士，道號東坡道人，人稱蘇東坡，此合禮也. 故號、字隆於名也.
號者，或其用不同而異，有詩號、道號、畫號、武號、晚號、諡號等.
土斷
土斷，晉|東晉、南朝所行之政也. 永嘉亂後，北人南徙. 朝廷僑置牧司於江南. 久之，不堪其弊. 遂正土斷籍，以料民也.
庚戌土斷
晉哀帝隆和元年，桓溫上書，謂戶口凋寡，不當漢之一郡，宜倂官省職，令久於其事. 興寧二年春三月庚戌朔，大料民，令所在土斷. 是爲庚戌制.
義熙土斷
晉季，山湖川澤，皆為豪強所專. 小民事葉，皆責苛稅. 劉裕禁之. 復陳僑置之弊. 朝廷乃依界土斷. 省僑郡、縣. 唯晉陵一郡不在例.
永明土斷
齊武帝永明元年，下土斷條格，省僑郡、縣. 南兗州刺史柳世隆奏，言僑民散在州境，居無定所. 省僑郡而不省荒邑，於事無補. 宜分區域，修井甸，爾後詳立. 朝廷遂省濟陰郡六縣，下邳郡四縣，淮陽郡三縣，東莞郡四縣，四郡皆僑郡，無實土.
唐裝
唐裝者，又名唐服，大唐衣冠也，固漢服之屬. 然近世廣稱「唐裝」. 夫聞名於上海之會者，是滿清馬褂之變也，立領、對襟、盤扣，並融有西式裁技，非故所謂唐裝（漢服）也，與漢服迥乎不同，識者當察其謬. 唐裝之詳，可參於漢服. 漢之唐裝交領、右衽、系帶、無扣. 昔滿人入關，強令漢人薙髮易服，所衣者長袍馬褂也. 後世遂訛為唐裝之由.
由源
嚮，海外華人立詞「唐裝」，是以海外聞名于「唐人」故，遂名華人之服曰「唐裝」. 台灣或有曰「漢衫」. 後於亞太戮資組織而聞名於世.
[[category:衣]]
雪舟
縮圖|雪舟像 雪舟，日本室町時人. 善畫. 出家為僧. 嘗留明學畫. 師李在. 周汲宋元，踵繼浙人，終得自成一家，日本之有日本畫，實自雪舟始.
本備中赤濱人也. 享德三年，往投周防大內氏. 辟雲谷庵以作畫. 應仁二年，之明. 遍游諸省. 或云雪舟嘗詣北京順天府，圖形壁上，見者嘉之焉. 好風景畫，喜效宋之夏珪、李唐. 自江水東下，多所描繪. 文明元年，歸日本. 文龜元年，游天之橋立，入景於畫中，後世稱絕.
狩野氏之畫既見重，其族乃尊雪舟為師. 名益噪. 今其畫作，六為國寶焉.
宋英宗
宋英宗，諱曙，本名宗實，太宗曾孫，濮王允讓第十三子.
宋仁宗立為皇子，仁宗崩，遂即位. 詔議崇奉濮王典禮. 司馬光以為為人後者為之子，不得顧私親. 歐陽修以喪父大祀，以為服可降而名不可沒，史稱濮議. 英宗詔稱濮王為親，謫呂誨等. 在位四年崩，廟號英宗.
歌手二〇二〇
賽果
分類:中華人民共和國電視節目
元狩
元狩，漢武帝之年號也. 始於前一二二年，止於前一一七年，凡六年.
史
元朔六年十月，漢武帝狩獵，得一獸，首有一角，足有五蹄，即一角獸. 由是改元為元狩. 取此名者，亦漢伐匈奴之意也. 狩者，有征伐之意.
引據
分類:漢年號
醫士
醫士，又云醫師，通曉醫|醫術，救死扶傷輩也.
東吳有董奉，通醫道，復以醫德聞. 暮年治病，不取一毫，但求癒後植杏山中，名曰「康樂杏」. 故凡救死扶傷輩，以杏林美之.
引據
分類:醫學
吠陀
吠陀者、又曰毘陀、印度之古文也. 趙宋朝翻訳名義集云、『吠陀此言智論』. 唐朝慧琳音義第二十六云、『四吠陀、云四明論、有十萬頌、西方所量、明四類法、一壽、二祠、三平、四術』. 壽又曰梨倶吠陀. 祠又曰娑摩吠陀. 平又曰耶柔吠陀. 術又曰阿他婆吠陀.
僑置牧司
僑置牧司，南寓永嘉遺黎於他州，遙置所失州郡也. 南北朝仍之. 其名號屢易，境土恒遷，史官謂之難悉.
司州
晉元帝渡江，僑置司州於徐，河東郡南寓者，僑置本郡於武陵郡孱陵縣界上明地. 弘農郡南渡者，置本郡於潯陽.
兗州
元帝僑置兗州於京口. 無常治. 後改南兗州. 實治廣陵. 咸康四年，僑置陳留郡於北譙界，屬南兗州. 安帝治世，割廣陵之建陵、臨江、如皋、甯海、蒲濤五縣僑置山陽郡. 安帝義熙中，青州、并州合爲兗州. 青、并無土，唯存其名耳.
豫州
元帝僑置襄城郡、繁昌縣於丹陽郡春榖縣. 成帝治世，僑立豫州於江淮之間，虛治蕪湖. 既失淮南，割丹陽境僑置淮南郡，虛治湖. 當塗縣南寓者，僑置之. 以淮南、廬江、安豐三郡屬之. 寧康元年，移治姑孰. 孝武帝治世，因新蔡郡南寓者僑置南新蔡郡.
雍州
元帝僑置始平郡於武當城. 秦郡人南渡者，僑置之堂邑，改秦郡. 又僑立所轄尉氏縣屬之. 孝武帝治世，僑置雍州於襄陽.
青州
元帝僑置青州於廣陵，是爲南青州. 劉裕北伐，築東陽城居之. 是為北青州. 南青州後省.
徐州
元帝渡江，徐州半失. 僑置淮陽、陽平、濟陰、北濟陰四郡. 琅邪郡南寓者，僑置本郡并懷德縣. 置南東海、南琅邪、南東平、南蘭陵等郡於江乘. 置郯、朐、利城、祝其、厚丘、西隰、襄賁七縣於曲阿. 割武進爲臨淮、淮陵、南彭城等郡，置南徐州. 僑置頓丘郡，屬北徐州. 義熙七年，以淮北爲北徐州，淮南爲南徐州. 徐、幽、冀合爲徐州. 幽、冀無所治、屬縣，唯存其名耳.
益州
李特僭號於蜀，陷益州. 晉僑置諸巴東郡. 桓溫入蜀，復有之.
南徐州
宋武帝永初二年，以晉徐州爲南徐州，北徐州爲徐州. 文帝元嘉八年，以北徐州爲南兗州，南徐州徙治京口，以晉陵郡、兗州九僑郡屬之.
南兗州
永初三年，檀道濟牧南兗州，治廣陵. 永明元年，許刺史柳世隆奏，行土斷，省其濟陰、下邳、淮陽、東莞四郡. 此四郡者，并有名無土，僑民散居州境，朝廷患之.
北徐州
明帝治世，失武帝北伐所克州郡，僑置徐州，治鐘離. 此徐州非彼南徐州也. 泰豫元年，移治東海郡. 元徽元年，還治鐘離. 又割秦梁二郡屬縣屬之.
北兗州
此兗州非彼南兗州也. 宋武帝北伐，置之河南，治滑台. 文帝元嘉十三年，徙治鄒山，又遷彭城. 至元嘉三十年，治瑕丘，領東郡、陳留郡、濮陽郡. 後北失於魏. 僑置牧司於淮陰.
南豫州
宋武帝北伐，割江以西，雷澤以北者屬豫州. 永初三年，以淮東爲南豫州，淮西爲豫州. 五年，以揚州淮南、宣城屬南豫州，治宣城. 其地旋沒於魏. 七年，以曆陽、淮陰、南譙三郡并南兗州臨江郡縣爲南豫州.
豫州
此豫州非彼南豫州也. 永初中，寄治睢陽，郡、縣在淮西.
青州、冀州
宋以晉北青州爲青州，治東陽城. 孝建二年，徙治歷城. 明帝治世，淮北沒於魏. 僑置牧司於鬱洲. 文帝元嘉中，冀州治歷城，後與青州同沒.
司州
文帝嘗僑置諸汝南，旋廢. 明帝以南豫州義陽郡爲司州. 後廢帝元徽四年，增領安陸、隨、安蠻三郡.
雍州
宋文帝元嘉二年，割荊州之襄陽、南陽、新野、順陽、隨五郡為雍州.
大田原市
大田原市處日本栃木縣.
沿革
昭和廿九年，那須郡：大田原町、親園村、金田村合，而爲大田原市. 倂那須郡野崎村之一部. 三十年，倂那須郡：西那須野町之一部、佐久山町.
平成十七年，倂那須郡：湯津上村、黑羽町.
地理
東臨茨城縣久慈郡大子町，南至那須郡那珂川町、櫻市，西伴矢板市，北接那須鹽原市、那須郡那須町、福島縣東白川郡棚倉町.
宋神宗
宋神宗，諱頊，本名仲鍼，英宗長子.
神宗初政可觀，時民生困苦，未幾詔王安石越次入對. 創制三司條例司，以圖變積貧積弱之局，史稱熙寧變法. 行新法，廢黜元老. 熙寧九年王安石被罷相，新法名存實亡. 欲取靈夏，滅西羌，功不成，飲恨而終. 在位十八年崩，廟號神宗.
矢板市
矢板市處日本栃木縣.
譁譟
譁譟，民眾繹騷，抗鬥執事者之謂. 按通語之辨，大則暴動，小則騷亂. 原繹騷之由，或閭左久苦秕政，或行事失當，而民怨是生. 至民眾所抗鬥，或政府官吏，或工廠之長，或政黨結社. 生民階層各異，皆欲自保權益，是故國中騷亂.
譁譟之生，大抵隨機. 譁譟之時，則混亂而無序. 有謀然後繹騷，此多叛亂之先. 或者遊行以示威，奔走街衢，始於有序，而卒於繹騷，事遷乃爾者亦有之. 繹騷久之不平，則對立鼎峙也愈深. 對立鼎峙愈深，則政局動盪，天下不寧，終於政權更迭.
譁譟，晚清部定詞也. 至暴亂、暴動，則在乎暴字. 方今凡繹騷涉乎暴力，或有所脅迫，或有所毀壞，竟無以制御，則此詞是用.
引據
分類:政治
拉丁字母
拉丁字母，又名羅馬字母，歐洲語言多以之書. 用世最廣，寰宇字母莫加焉. 昔羅馬文教廣被西歐，其字母於是通行.
發音
諸語字母，其音如下：
引據
分類:全音素文字 分類:基礎之文
明安宗
大明安宗簡皇帝諱由崧. 小字福八，神宗顯皇帝孙，福忠王朱常洵庶長子. 萬曆三十五年秋七月乙巳誕於北京福王邸. 四十二年，從福忠王之河南. 崇禎十六年夏五月，襲福王爵. 烈皇帝特遣中使賜王寶玉. 崇禎十七年甲申之弘光乙酉年在位. 甲申，烈皇帝殉國. 吳三桂以山海關獻清. 王與潞王同在南京. 群臣乞監國. 五月，王謁太祖高皇帝於孝陵. 庚寅日，御武英殿行監國禮. 問懿文太子陵寢. 其日吳三桂、多爾袞入北京，北京群臣遂降清. 是月，詔廢錦衣衛并其南北鎮撫司. 馬士英既入朝，以王暗弱，易節制，乃主立王爲皇帝. 史可法、高弘圖輩欲非其議，士英詰以彝倫攸序，強可法、弘圖從之. 由崧為四鎮立於南京. 壬寅日，即皇帝位. 以馬士英為首輔. 六月戊午，上皇考、妣廟謚. 錢謙益阿附馬士英，上表頌其德. 六月乙亥日，追懿文太子為興宗孝康皇帝，追建文君為惠宗讓皇帝，追景帝為代宗景皇帝. 湖廣巡按黃澍彈馬士英，乃罷士英，旋復如初. 九月，封福建總兵鄭芝龍為南安伯. 冬十月，修興寧宮. 建慈禧殿. 改元弘光.
弘光元年春正月朔，日食. 二月，改先帝謚曰毅宗烈皇帝. 三月，左良玉起兵討馬士英，士英惶怖，遽命撤江淮防以禦良玉，帝與群臣皆不與之，士英大怒，帝不敢違. 江淮千里，遂無一防. 夏四月，清人圍揚州，史可法固守. 馬士英大懼，自請告退，帝留之. 安慶陷. 未幾，揚州亦陷，可法殉國. 五月甲申日，馬士英召百官會議，無一至者. 鎮江陷，清軍下江南. 士英計無所出. 初十日午夜，帝飲酒盡歡，罷. 夜遁去，百官不知. 明日，群臣入朝，失帝. 南京大亂，群臣奔逃. 馬士英奉太后出城. 丙申日，禮部尚書錢謙益開城. 南京陷. 帝被執於蕪湖，後押送京城. 五月丙午日，帝布衣入南京，多鐸宴之. 帝恨馬士英誤國，久不釋，悔之莫及. 六月乙卯，蘇州、上海陷. 庚午，南昌陷. 紹宗皇帝嗣位，遙尊帝為聖安皇帝. 清人乃移帝、潞王、皇太后之北京. 順治三年四月，清人斬帝於北京，崩. 或謂以弓弦勒斃. 年四十. 葬河南洛陽孟津東山頭村. 昭宗上帝廟號安宗，謚曰奉天遵道寬和靜穆修文布武溫恭仁孝簡皇帝. 錢海岳謂帝性寬厚，雖無以存社稷，比之武、熹之聵，亦不至赧然. 黨爭之際，帝允中持正，無所偏倚，於明季非常事也. 錦衣衛之廢，詔亦由帝出. 惟馬士英、阮大鋮、劉孔炤專政，事卒不可救.
爾雅
《爾雅》者，訓詁文字之書也. 人之讀書，有訓詁之不識者，則可佐之助益，便明經義也，《爾雅》之作，正為以此. 《爾雅》之作，其尚矣，或曰周公所作，或歸之於孔子及諸弟子. 逮至近世，學者多以為作於戰國、秦、漢之世，以其中多釋《詩經》中語且言及周時未有之物也. 《爾雅》者，亦華夏最古之字典辭書也.
釋名
觀《爾雅》之名，「爾」者「邇」也，即「近」也；「雅」者，意指「雅言」也，是周秦所通之言，故《傳》有言曰：「子所雅言，《詩》、《書》、執禮，皆雅言也. 」以故《爾雅》謂「近於雅言」也.
綜述
《爾雅》為書，以文辭為經，以事類為緯，書分三卷，為十九篇，不獨解釋文辭、闡明訓詁，又多載天地物候，人事器物之屬，至於鳥獸草木，山河形勝，亦多所載焉，包羅萬象，囊括諸事，讀之可明文字，亦可解方物，信有益于世，有補于識也. 子曰：「多識於鳥獸草木之名. 」雖為論《詩》，亦可旁及於《爾雅》也.
傳承
漢世文帝時，《爾雅》已列學官，并《論語》《孟子》《孝經》為「傳記博士」，諸治經者，皆須通之乃可進學. 漢武時，已有犍為文學者，為之作註，至晉郭璞，明於文字，又喜博物，乃作《爾雅註》，大行於世. 唐時，入於「十三經」中，始列經部，宋邢昺為《爾雅註》作疏，入「十三經註疏」. 後又有清郝懿行作《爾雅義疏》，邵晉涵著《爾雅正義》，近人周祖谟之《爾雅校箋》. 諸書仿《爾雅》而作者，亦不鮮矣. 《孔叢子》書中，有《小爾雅》，後漢作《釋名》，或稱「逸雅」，又有《廣雅》、《埤雅》者，統曰「五雅」或「諸雅」. 《爾雅》一學，遂為專門，稱為「雅學」. 後世「小學」之名物訓詁之學者，亦以此為端.
篇目
《爾雅》之篇目，具列如左： 《釋詁》 《釋言》 《釋訓》 《釋親》 《釋宮》 《釋器》 《釋樂》 《釋天》 《釋地》 《釋丘》 《釋山》 《釋水》 《釋草》 《釋木》 《釋蟲》 《釋魚》 《釋鳥》 《釋獸》 《釋畜》
閩中十邑
閩、侯官、福清、長樂、連江、羅源、閩清、永福、坵塍、屏南十縣，是謂閩中十邑. 諸鄉邑間，其言語也壹，咸爲福州話；斯文也壹，俱閩都之文物；其心亦壹，俱自爲福州之人. 雖移鼎更界，坵塍、屏南北屬，厥心不移. 是心也，居海外亦愈彰.
閩都之人既渡海外，恆爲會聚. 有世界福州十邑同鄉總會，以西曆一九九〇年立於新加坡. 新加坡福州會館設於一九一〇年. 香港福州十邑同鄉會以三七年立，泰國者立九一年. 阿根廷者設於二〇一〇年，此南美洲諸會之先也.
閩、侯官二縣所轄，今福州五區及閩侯縣域也. 今平潭者，別自福清. 永福，永泰也. 坵塍，古田也.
據
福
那須烏山市
那須烏山市處日本栃木縣.
沿革
平成十七年，那須郡：烏山町、南那須町合，而爲那須烏山市.
宋哲宗
宋哲宗，諱煦，本名傭，神宗第六子.
哲宗十歲即位，年幼沖齡，太皇太后高氏聽政，召司馬光、呂公著為相，盡罷王安石新法，貶章惇、蔡確等人. 元祐末年高氏崩，哲宗親政，改元紹聖，起用章惇、曾布等人，貶斥呂大防、范純仁、蘇軾等. 恢復王安石新法及經義，追奪司馬光等諡，重修神宗實錄，新舊兩黨，勢同水火. 然兵事重創西夏與青唐. 在位十五年崩，廟號哲宗.
吳冠英
吳冠英，廣西南寧人，畫家也. 一九五五年十二月三十一生. 八二年畢業於中央工藝美術學院裝潢系書籍設計專業. 嘗任清華大學美術學院教授. 二〇二二年十二月二十，卒，年六十有七，死於疫毒也. 分類:南寧市列傳 分類:畫家
劉宰
劉宰，字平國，號漫塘病叟，鎮江金壇人. 宋乾道三年生.
傳
紹熙元年舉進士. 歷州縣，有能聲. 尋告歸. 理宗立，以為籍田令. 遷太常丞，知寧國府，皆辭不就. 端平間，時相收召譽望略盡，不能舉者僅宰與崔與之. 隱居三十年，於書無所不讀. 嘉熙四年卒，朝廷嘉其節，諡曰文​​清. 宰為文淳古質樸，有《漫塘文集》三十六卷，《四庫總目》又作有語錄，並傳於世.
引據
《宋史》
東近江市
東近江市處日本滋賀縣.
沿革
平成十七年、八日市市、神崎郡永源寺、神崎郡：五個莊町、愛東町、愛知郡湖東町合、而爲.
平成十八年、幷神崎郡能登川町、蒲生郡蒲生町. 而神崎郡廢.
地理
北靠彥根市、愛知郡愛莊町、犬上郡多賀町，東臨三重縣員辨市、同縣三重郡菰野町，南至甲賀市、蒲生郡日野町，西伴蒲生郡龍王町、近江八幡市.
它典
分類:近畿地方區劃
中國國民黨
中國國民黨，謀政於中華民國. 清光緒二十年秋，孫文立興中會於檀香山，美利堅夏威夷州府也. 後次第改組，為中國同盟會、國民黨、中華革命黨、中國國民黨. 迄今百載有奇.
肇建之初
西曆一八九四年一十一月廿四日，孫文暨永和泰號經理劉祥、卑涉銀行經理何寬，置商會於檀香山，曰興中會. 以劉、何分掌正、副，以總其事；所圖者「振興中華，挽救危局」也. 凡入盟者，皆舉右臂，指天為誓，曰：「驅逐韃虜，恢復中華，創立合眾政府. 倘有貳心，神明鑑察. 」又一年，定總會於香港，乃易其誓曰：「驅逐韃虜，恢復中華，創立合眾政府. 」
一八九五年二月廿一日，孫文暨舊識陳少白、楊鶴齡、尢列、陸皓東、鄭士良、程奎光等，會楊衢雲於香港，並併其輔仁文社，定曰興中會總會，故檀香山者易為支會，以黃詠商總攝其事. 又以「乾亨行」為號，置行址於香港中環士丹頓街十三號，以避耳目也. 設總辦、協辦、管庫，又置董事十人，並華、洋文文案各一. 各會眾所繳「會底銀」仍為五銀元；又發「銀會」股票，定價十銀元，俟開國之日，每股本利共償一百，以招資本也.
一八九五年十月十日，時值陰曆八月廿二日，訂陰曆九月初九，舉事於穗. 擬舉楊衢雲為會長暨合眾政府之「伯理璽天德」，即大總統也；又以孫文為秘書. 然事機洩密，陸皓東身陷囹圄，慷慨就義，英府為清廷所迫，令楊、孫去港. 秋，清廷駐英吉利公使聞孫文抵倫敦，施計囚之，為孫氏居英友人所破，史曰「倫敦蒙難記」.
一九〇〇年一月，楊氏辭會長，薦孫文自代. 十月，舉事於惠州，唯日本反覆，外援闕如，遂失其利. 翌年初，楊氏竟遇刺於香港中環.
過動症
過動症，一名多動症，西名ADHD，童稚之心病耳. 病人年齒日增，而專意無能，致品行放逸，學業荒嬉. 是疾也，雖及壯年，猶有餘跡. 其成因凡五：或遺傳，雙親過動，生子肖之，一也；或腦經遞質失衡，如多巴胺、去甲腎上腺質等，二也；或腦功殘缺，病在額葉，三也；或外緣使然，若妊娠中，母嗜菸酒，則礙及發育，亦有飲食不濟，育胎成弊者，四也；或天倫失和，教養不當，為母惛沈，為父反逆，則小子不為所動者尠，五也. 過動症兒，最難專心，課業、操練，每無持久，甚者健忘. 平素則不忍靜思，必妄動、周遊，爭奪不已. 以腦海有疾故，常不善言辭，雖小技藝，久弗能通. 又傷在品行，蓋無以教也，則肆虐同窗，破壞公財，至縱火、誑語、盜竊，無所不為矣.
療治之道有四，曰心醫、曰藥醫、曰行為教育、曰父母教育. 心醫，主在調劑，使患者自知行為之不當，以增強自制之能，擴展交際之毅；藥醫則不然，或激動神經，或抑制之，勒令專心，可以精進學業，作淑天倫. 若夫行為教育，旨在糾偏其持心，使患兒於歧視中，安分自守，以免懲創之不虞；而父母教育，則所以治心理，以家族為良醫，使明辨是非，解化爭憤，親嗣如沐春陽之中，漸次整頓、教導，內外交和，臻於痊愈.
釋名
西名ADHD，本字Attention deficit hyperactivity disorder，譯言專心不足，多動不紀. 分類:疾病
候
凡五日曰一候；五日謂之候，三候謂之气，六气謂之時，四時謂之歲. 一歲共計七十二候.
如正月二气：立春、雨水；六候：東風解凍，墊蟲始振，魚陟負冰，獺祭魚，候雁北，草木萌動是也. 餘倣此.
據
[[category:時]]
清華大學美術學院
清華大學美術學院，原中央工艺美术学院，一九五六年立校. 一九九九年併入清華大學.
分類:北京市大學
孔挺
孔挺，南陽人也. 為劉曜史官丞. 光初六年，造渾天銅儀. 有雙環規，相并間相去三寸許，正 當子午，其子午之間，應南北極之衡，各合而為孔，以象南北極，植楗于前後以屬焉. 有單橫規， 高下正當渾之半，皆周分為度數，署以維辰之位以象地. 又有單規，斜帶南北之中，與春秋二分之 日道相應，亦周分為度數，而署以維辰，并相連著屬楗，植而不動. 其裏又有雙規相并，如外雙 規，內徑八尺，周二丈四尺，而屬雙軸，軸兩頭出規外各二寸許，合兩為一. 內有孔圓徑二寸許. 南頭入地下，注于外雙規南樞孔中，以象南極. 北頭出地上，入于外雙規北樞孔中，以象北極. 其 運動得東西轉以象天行. 其雙軸之間，則置衡長八尺. 通中有孔，圓徑一寸. 當衡之半，兩邊有 關，各注著雙軸. 衡既隨天象東西轉運，又自于雙軸得南北低仰. 所以準驗辰曆，分考次度. 其于 揆測，唯所欲為之者也. 其儀至梁尚存，華林重雲殿前所置銅儀是也.
矢板市
地理
東臨大田原市，南至櫻市，西伴鹽谷郡鹽谷町，北接那須鹽原市.
它典
分類:關東地方區劃‎
出河店之役
前事
女真祖出黑水靺鞨，漁獵於松嫩，渤海國立，民屬渤海. 契丹立遼，神冊三年，太祖征東，翌年滅渤海，分割女真，徙豪強南下，登籍編戶，呼之熟女真，未徙者，生女真.
生女真有諸部，以完顏部爲首，後，完顏勢強，他部依歸，一統黑水、烏蘇里. 阿骨打承位，性烈好武，起反遼之志，欲舉兵起事.
其叛遼心生，自有緒端. 承位前年，天祚帝幸混同江，女真諸部覲見. 完顏酋長病重，阿骨打代父朝頭魚宴. 帝命諸酋起舞助興，諸酋懾服，皆出舞，獨阿骨打辭以不能. 諭之再三，終不從.
他日，帝密謂樞密使蕭奉先曰：「前日之宴，阿骨打意氣雄豪，顧視不常，可託以邊事誅之. 否則，必貽後患. 」奉先曰：「犥人不知禮義，無大過而殺之，恐傷向化之心. 假有異志，又何能為？」其弟吳乞買、粘罕、胡舍等嘗從獵，能呼鹿、刺虎、搏熊. 帝喜，輒加官爵.
阿骨打決意叛遼，翌年承位，聞遼主驕肆廢弛之狀，於是召官僚耆舊，以伐遼告之，使備衝要，建城堡，修戎器，以聽後命. 遼統軍司聞之，來使問狀，又復詰之，遼人始為備. 至是，先發制人，攻寧江州，遼人疏弛，女真勝，又取廖晦、淶流、混同江行宮、皇后店，後者，出河店.
戰事
出河店者，今肇源茂興之勒勒營子也. 天慶四年冬十月 ，以蕭嗣先為東北路都統，蕭撻不也為副 ，發契丹奚軍三千人，中京禁兵及土豪二千人，別選諸路武勇二千餘人 ，引軍屯出河店，會於鴨子河北.
阿骨打自將擊之. 未至鴨子河，既夜，阿骨打方就枕，若有扶其首者三，寤而起，曰：「神明警我也！」即鳴鼓舉燧而行. 黎明及河，遼兵方壞凌道，選壯士十輩擊走之. 大軍繼進，遂登岸. 甲士三千七百，至者三之一. 俄遇於出河店，會大風起，塵埃蔽天，乘風勢擊之，遼兵潰.
後事
逐至斡論濼 ，女真殺獲首虜及車馬甲兵珍玩不可勝計，遍賜官屬將士，宴犒彌日. 遼人嘗言女真兵若滿萬則不可敵，至是始滿萬云. 斡魯古敗遼兵，斬蕭撻不也，取賓、祥、咸三州. 是月，諸將勸進，願以新歲元日恭上尊號，阿骨打不許. 阿離合懣、蒲家奴、宗翰等進曰：「今大功已建，若不稱號，無以繫天下心. 」阿骨打曰：「吾將思之. 」收國元年正月壬申朔，群臣奉上尊號. 是日，即皇帝位. 上曰：「遼以賓鐵為號，取其堅也. 賓鐵雖堅，終亦變壞，惟金不變不壞. 金之色白，完顏部色尚白. 」於是國號大金，改元收國.
那須烏山市
它典
分類:關東地方區劃‎
印度洋
印度洋者，一稱中溟，大洋也. 其域在亞細亞之南，南極洲之北，阿非利加之左而大洋洲之右也. 其海有紅海、阿拉伯海、亞丁灣、波斯灣、阿曼灣、孟加拉灣、安達曼海、阿拉弗拉海、帝汶海、卡奔塔利亞灣、大澳大利亞灣、莫桑比克海峽. 其島有馬達加斯加島、斯里蘭卡島、安達曼群島、尼科巴群島、明打威群島、留尼旺島、葛摩群島、阿姆斯特丹島、克羅澤群島、凱爾蓋朗群島、拉克沙群島、馬爾代夫群島、戈斯群島、聖誕島、科科斯群島.
斯洋溫熱，長夏無冬,然暑季多颱風暴雨. 其域又多產石油，大食舊地阿拉伯諸國富以油者，巴林、沙特，即其類也. 或曰，天下所取用石油，自於印度洋者蓋有十四，誠有以也.
羅馬皇帝表
尤略克勞狄氏
屋大維稱雄，挾元老院冠以奧古斯都名，開羅馬元首帝制，歷五世亡. 因五帝系出尤略、克勞狄二門，又屬屋大維一脈，故併稱尤略克勞狄氏.
四帝
尼祿無道，四海蜂起，稱帝者凡四人，時建城八二四年，乃公元六十九年，故曰六九年之亂.
福勒維氏
韋帕薌統一羅馬，終四帝之亂為皇，三世父傳子繼，兄終弟及，姓福勒維，為號
五賢帝
圖密善暴，為軍士刺死，元老院推貴族聶華王，前四帝皆選賢能養子，傳以帝位，時四海豐樂，人稱五賢帝之朝
安東寧氏
馬可奧勒留以降，設共治皇帝之位，先立其弟，再立其子，儼家天下之風范，西人以其義兄安敦帝名其帝室，兩世而亡 維魯斯，奧勒留弟，先崩於兄
賽維魯氏
潘州督塞維魯，統一羅馬而稱帝，五代而亡 共治帝加塔，喀氏弟
三世紀之亂
自額剌伽巴盧失德，四海蜂起，天下大亂，史家稱失政軍亂，其時略同於西元第三紀，故名三世紀之亂
戈狄安二世，共治帝，葛狄安子
包比努，共治帝
華魯西安，共治帝，高盧子
四帝制
伊州軍督戴克利先為皇. 平定百年之亂，開四帝制. 蓋國分東西，各有一帝，又各置副帝一人，正帝名奧古斯都，副帝謂之凱撒. 然天下有貳，皇統不能其一，乃致帝譜錯落也.
東帝 華倫，李錫尼之東副帝
西帝
麥西留，伽理留之西副帝，為李錫尼爭東正帝位，敗亡
君士坦丁氏
帝君士坦丁與李錫尼盟於米蘭，後誅之而有天下. 既崩，遺詔三分其國，各予其子. 國統五十年而亂. 西帝為弟君士坦戮. 又君士坦部馬更提反，為所弒之. 亞細亞帝一統.
華倫丁梁氏
越維安崩，帝位懸. 潘州宿將老葛拉滇素威望，其子華倫丁梁為軍中所舉為帝. 再分國，與弟華倫士共之.
帝狄奧多西
華倫丁梁崩後，國大亂，墨州督狄奧多西一天下而稱帝. 崩後复分其國予二子，謂之東西羅馬.
西羅馬
帝狄奧多西崩，再貳其國，子霍諾留繼西帝位，為西羅馬帝. 傳十一帝，為蠻所滅. 君士坦條三世，副帝
山
山之立也，本地下高熱. 地下熱，土岩融成漿，地殼銜之如蛋. 唯地殼不一連，遂如數木浮於湯上，相觸甚繁. 久之，重者沒其下，輕者薦而上，多連成脈. 山之至高者由是而得，若喜瑪拉雅、若安第斯、若阿爾卑斯.
有地殼久觸，其沿裂，漿自地下噴出，遇氣凝成新土，積而成火山. 亦有以地下一點高熱，於殼心穿出者. 此山中有口，岩漿噴出處也. 巨噴亦得高山，若乞力馬扎羅、若長白山. 久之山隨地移，去沿日遠，亦有不復噴者. 若長山.
山久立，常經風雨，山土蝕去，下多石者山形犖確，少石者久蝕成原.
凡山者，既立於溼氣中，皆能集水而流. 小者有溪，大者可至江河. 水之流日深其道，久亦成谷也.
山之高者，溼氣凝附，冰狀若川. 冰川因時而下移，亦能侵山勢，斧成深谷. 冰川亦長河之源也.
山高近日，日光中有紫外線，久處傷膚. 積氣亦薄，不足人用. 高處陵峭多寒，不能稼穡. 故山中多草木鳥獸而少人居. 高山則水凝成冰，草木不生，鳥獸絕跡. 山石藏五金，人利取用，雖危而不絕. 山得天斧鑿，奇形可觀. 故登山而遊者，古來不鮮也.
今山之十高，其九在喜瑪拉雅，其一在喀喇崑崙，今列如下：
至高者聖母峰，高八千八百四十四公尺；第二者喬戈里峰，意謂高大雄偉，高八千六百十一公尺，十高唯此在喀喇崑崙；第三者干城章嘉，意謂五巨寶藏，高八千五百六十八公尺；第四者洛子峰，意謂青色天女，高八千五百十六公尺；第五者馬卡魯峰，高八千四百六十三公尺；第六者卓奧友峰，意謂首席尊師，高八千二百一公尺；第七者道格吉里，意謂白山，高八千百六十七公尺；第八者馬納斯盧，意謂靈山，高八千百六十三公尺；第九者南迦帕爾巴特，意謂裸山，高八千百二十五公尺，唯土人稱之山王；第十者安納布爾納，意謂賜食天神，高八千九十一公尺.
此皆高峰覆雪，巨江之源也.
分類:地形
中國國民黨
民國初立
民國元年八月，同盟會合統一共和黨、國民公黨、國民共進會暨共和實進會，曰國民黨，孫文為理事長；翌年國會選舉，得席次居首. 三月，代理事長宋教仁遇刺. 七月孫文舉事，曰二次革命，為袁氏各個擊破，孫氏亡日本. 十一月四日，世凱以國民黨暨同黨之國會議員陰結李烈鈞起事於贛，遂行《通令》解散之，復去其黨議員之務. 又有《告誡國民黨人令》，曰： ……國民黨之所謂黨略，大率借改革政治之名，行攘奪權利之實. 凡可以逞其野心者，雖滅國亡種，荼毒生靈，亦所不惜. 其運動方法，或以利誘，或以威嚇，或以詐取，務使同種之人，互相殘害，而自為狡兔三窟之謀. 其鼓吹之術，或以演詞，或以報紙任意造謠，顛倒黑白. 利用一般思想單簡之青年，一入彀中，即為所賣，附和煽亂，至死不明. 此等鬼蜮行為，即個人尚不能立身，遑論治國？
中華革命黨暨中國國民黨
三年七月，孫文另聚眾於日本東京都，曰中華革命黨，自任總理. 唯黨眾指誓，竟獨以孫氏為一尊，黃興慨然求去. 五年，袁氏稱帝未果，尋病終，故國民黨有志者皆復國會.
十一年六月，北京徐世昌棄總統職，炯明以孫文食言，欲求文去非常大總統職；文以炯明反叛，令奪其帥，炯明竟率兵相攻. 八月，孫氏赴滬，始思再易國民黨組，以臻忠誠.
聯俄容共、寧漢分裂、北伐
十一年八月，孫文以保外蒙、促平等為綱，聯絡蘇共；蘇俄亦允助建黨軍，以期北伐；十二年，《孫文越飛聯合宣言》出，仿蘇共以建黨、軍，又納中國共產黨人，曰聯俄容共. 十三年六月，始建黃埔軍校，以蔣中正為校長，徵訓士卒. 八月，商團事變平. 翌年二月孫文薨，即以黃埔師生編師，曰國民革命軍，奉中正為總司令，即東征炯明；七月，復以軍政府為國民政府.
十五年，國民革命軍誓師北伐，取武漢，國民政府北遷離粵. 十六年，革命軍奪南京. 四月，蔣氏以共黨控制國民黨，厲行清黨於滬，再立國府於寧，寧漢分裂起；至七月漢府亦分共，翌月蔣氏下野，國府遂合一於寧，國共由此而分. 十七年，蔣氏復總司令職，黨軍復力行北伐，又合馮玉祥、閻錫山之師，繞避日本於魯，合圍京、津. 張作霖敗走奉天，遇刺而亡；子學良命東北易幟，北伐遂終.
中原大戰、剿共、抗日
國府初立，國民革命軍即合粵、桂之力，敗唐繼堯，北進長江，桂系李宗仁、白崇禧、黃紹竑等皆有功焉. 至寧漢復合，又得馮、閻之助，終敗張作霖. 唯各路以己居功，不服中央調度；又因裁軍意見相左，內訌遂生. 民國十八年三月，蔣桂戰爭起，歷三月，桂系不敵，李、白、黃敗走海外. 至五月，馮系反戈失利，為閻所囚. 唯桂系暨汪兆銘、並馮之西北軍、閻之晉軍等，皆欲倒蔣，圖於中取利，竟合而為一，另立中央. 十九年各路並起，蔣之中央軍北阻馮、閻，南拒桂軍，皆能勝，屢奪中原要地. 後東北軍張學良通電擁中正，入關取平、冀，閻、馮下野，避走海外. 中原大戰自五月馮氏起兵，至十一月而終，唯中共亦因之乘時而興.
初，孫氏行聯俄容共之策，以俄為師，改國民黨為一列寧式政黨，以黨領政、軍諸事，遂得俄人之火器供給，得敗北洋諸路. 唯黨部或有以中共蓄異志者，時思清黨，尤以西山會議派為甚；中共得蘇聯之令，亦以國民黨之名，欲驅泰西諸列強，行共產革命事. 十六年，南京清黨，汪氏亦行分共，共黨遂舉事於南昌、武漢、廣州諸地；十七年四月，毛澤東、朱德會師贛省井崗山. 中原大戰終，中正得其力，聚中央軍圍紅軍. 自十九年十一月首攻起，蔣軍四戰皆北；至廿一年十月，始逐紅軍. 廿五年十月，中國工農紅軍長征至陜北延安，中央軍鞭長莫及，中正遂親至西安，令張學良、楊虎城攻紅軍，時日本已奪東北，學良失其根基，時思光復，遂合虎城之力，幽禁中正，號曰兵諫. 中正允止剿共，一致抗日，張、楊乃釋之.
廿六年，七七事變起，中正以國難當前，合各派之力，胼胝抗日. 時汪兆銘懼於日本兵威，竟欲媾和日本，遂得去黨於廿八年，汪氏亦赴寧，另建國民政府，以助日抗渝府. 抗日本舉國大業，唯國、共兩黨，相互傾軋，至三十年一月，終兵刃相見，至此不復相合.
國共內戰暨遷臺
三十四年，日本敗，二戰終. 共軍已得兵卒百五十萬，又蒙蘇聯移交日軍兵械，已建其基於東北、華北也. 國府、中共屢有和談，然俱互猜疑，且各有收拾河山之心，終重啟兵釁. 三十五年，烽火大盛，國軍屢有斬獲，唯共軍力抗. 四月，國府始行憲，且摒中共於外. 至翌年九月，共軍始行反攻；三十七年秋，三大戰役終，國軍喪師百五十萬，盡失江北. 三十八年，共軍渡江，陷寧、滬；民國屢遷都華南、西南諸城，終播遷臺灣. 至翌年四月，中共盡得大陸.
臺灣兩蔣時期
六十五年四月，總裁蔣中正薨，子經國襲主席職. 夫經國者，嘗行廉政事於滬，唯無疾而終；至任主席暨民國總統，欲振臺灣工肆，行十大建設. 七十一年，黨十二全會允行《貫徹以三民主義統一中國案》暨《中國國民黨黨章修正案》，又立三民主義統一中國大同盟. 七十七年，終廢戒嚴令，黨禁、報禁俱弛.
李登輝、連戰時
七十八年一月，經國歿. 李登輝代攝黨務，繼承國統，七月得正黨魁位. 八十一年，廢動員戡亂時期臨時條款，始行修憲. 八十二年，國民黨內訌不止，擁李氏者得勢，趙少康、郁慕明等出走，另創新黨. 八十五年，總統終行民選.
八十九年，宋楚瑜欲行候選總統事，為國黨所摒. 連戰、楚瑜兩敗俱傷，民主進步黨陳水扁遂得總統臺灣. 三月，宋氏另立政黨，號曰親民；登輝辭主席職，以連戰代攝黨事. 連氏正主席位於十五屆中委會，使黨人再行登記，以正黨務. 九十年，國黨聞登輝助選臺灣團結聯盟，遂廢其黨籍.
九十年，失利於立法委員選舉. 九十二年二月，連戰合宋楚瑜，行翌年總統候選事，復敗於陳水扁.
馬英九暨後來者
九十四年，連戰赴北京，晤中共中央總書記胡錦濤，相談甚歡，立共識有五. 嗣後，連氏拒續主席職，副主席馬英九敗王金平，得掌黨務；後英九陷特別費訟案，辭主席職於九十六年二月，吳伯雄繼之. 翌年，英九得國，並續任於百有一年，遂再主黨事.
馬氏既得黨、國，即欲排拒王金平. 百有二年九月政爭起，王氏唯得利於訟，遂保黨籍，續為立法院長. 時馬氏之政，國雖頗興，然內有朝野傾軋，又逢油電雙漲、年金爭議等，民遂責英九不力. 百有三年，九合一選舉敗績，英九復棄黨魁職於十二月.
百有五年三月，行補選事，洪秀柱終得掌黨務，夫女子為中國國民黨黨魁者，洪氏為第一人也.
百有六年七月，行黨主席選舉. 敦義勝之，遂任主席.
百有七年十一月，行二○一八年九合一選舉. 國民黨大勝之.
龜
龜者，爬蟲也，今人以按其類，屬爬蟲綱. 山海經南山經，中有旋龜，鷹嘴蛇尾. 古人以龜甲卜吉凶之事，亦以之刻文字其中，為甲骨文.
中國國民黨
馬英九暨後來者
百有九年民進黨蔡英文續任，敦義遂辭主席職. 以林榮德代行黨事. 後由江啟臣得主黨務.
辨黨
西曆一九四九年，中國國民黨尚有未遷臺而擁中共者，以宋慶齡為首，別置中國國民黨革命委員會，簡稱民革，此非中國國民黨也.
庸醫
庸醫，蔑稱也，俗謂希通醫術  ，妄施方藥，遂用誤事，乃至於殺人者也.
日言「藪醫者」. 辭源有諸說. 一說，俗云「突藪出蛇」，義同漢言「打草驚蛇」，遂冠以藪字，譏其無能而妄動，以至誤人也. 一說，藪字訓以「ヤブ」，音同「野巫」. 日人所謂野巫，居阡陌之間，專事靈能，職司，占卜、幻術、咒詛、祓除惡靈之屬. 日人每爲庸醫擬名，悉云「藪井竹庵」. 至於落語，「藪井竹庵」甫登場，則其庸醫也可知矣.
引據
分類:醫學
北槎聞略
縮圖|200x200像素|葉卡捷琳號圖，載乎《聞略》. 是船也，屬拉克斯曼氏 《北槎聞略》，地誌也，日人桂川甫周著. 昔大黑屋光太夫口述露國風土，甫周聽而記之，厥有此帙. 寬政六年編成. 凡正文十有一卷，附錄一卷，衣類器什圖等二軸，地圖十葉.
漂流
左|縮圖|243x243像素|拉克斯曼像 伊勢國有船曰神昌丸，執役凡十有七人. 天明二年十二月，航至駿河，波急遭難，乃浮於海. 閱八月許，及阿姆奇特卡島，在阿留申群島，時露屬. 一人歿，餘十有六人. 迨及冬|嚴冬，役人相繼死|物故. 既四稔，島民相助，手造船舸，渡至勘察加. 翌年而發，經鄂霍茨克、雅库茨克，以寛政元年至伊尔库茨克. 大黒屋光太夫，船長也，欲得許歸國，乃往京城. 拉克斯曼氏助之，終抵彼得堡，露都也. 謁葉卡捷琳娜二世，女帝也. 在京凡九月，後乃歸國. 歸途凡四人，船夫三人，而拉克斯曼氏同行，使於日. 昔同舟而濟者，茲三人以外，二人入露籍，餘者盡歿矣. 四年，及根室，一人去世. 光太夫、磯吉二人渡江戶，翌年秋，就吹上御苑，謁將軍，獻露國器物.
述作
桂川甫周，幕府医官也，通蘭學. 既聞，諮其二人. 獨人哈那約翰嘗作《大經地誌》，記露西亞風土，而其蘭譯本傳乎東島. 於是船夫所陳、地誌所敍，甫周兼而攷之. 憑桴漂流、嚴冬奪命、適遇露氓、拜謁女主、相依歸國諸事，載乎〈漂流記〉. 露西亞風俗、衣服、文字、什器、種人云者，輯〈博物誌〉. 其國公役施設、縉紳館舍，則〈見聞録〉. 又記露語字詞，貫以語言學理，篇幅甚蕃. 至於幼院設箱，棄嬰是護；又如光太夫之在露京，流連花柳，娼婦反貽財貨：逸事云云，亦爲熟記，屢見不尠. 縮圖|295x295像素|《北槎聞略》卷一 按光太夫、磯吉二人，就食舟舸海洋之間，未聞功課學業之屬. 故此《聞略》，闕誤雜間，若以極東之方音爲雅言云者. 甫周記聞時，每有紕繆，如知其所以誤者，則註釋以正之. 顧學海無涯，智識有限，不知其源者，則徑錄指要. 自度失誤信不可避，又言之〈凡例〉曰：「異邦之俗，事理難以通曉. 漂人所言，亦有失記紕繆. 今通塞正駁，聞而並記之，待他日正論. 」
邁克爾傑克遜
邁克爾傑克遜，又譯麥可傑克森、米高積臣，美國印地安納州人也. 西元一九五八年八月二十九日生，為室第七子，兄皆善樂. 其父約瑟夫·傑克森好樂，擅電吉他，奏樂以持家. 其母亦懷技，可鋼琴、單簧管.
年五齡，初彰異稟，歌舞俱佳，然與其父不和. 成年曝，蓋其父嚴苛以教，時以皮帶鞭之. 其四兄皆善歌，乃建隊，名曰「傑克遜五人組」，邁克爾幼而才優，立為主唱，遂少年名就，後其弟蘭迪入隊以代其兄傑梅，改稱「傑克森樂團」.
十餘載，離隊，發個輯「即興」，顯榜八十四週，獲格萊美獎. 四載，次輯「戰慄」，冠榜三十七週，於比莉•珍一曲中，其舞「月步」或作「宇宙步」，魔幻驚人，獲格萊美七獎. 同年，好萊塢大道，邀存其手印，此個輯銷量乃天下至盛.
西元一九八五年，愧於名就，非胞受飢. 故聯眾星，創「美國援非樂團」，作「四海一家」，傳唱全球，捐合五千萬美金. 憫貧之舉，享譽世界. 諾貝爾和平獎故提名之.
後作「飆」，冠榜六週，始遊演世界，並建夢幻莊園，以供童遊樂. 「危險」，紅極一時，風靡全球，格萊美予之傳奇獎. 爾繼，披衊於孌童案，精神受擊，官司不斷. 「歷史」，雙碟發行，心誠十足，亦力應孌童之非，以證清白. 「赤色風暴」、「萬夫莫敵」，銷量銳減，「萬夫莫敵」為其生前末作，未絕捐貧善事.
西元二零零九年，返歌壇，失眠邀醫. 莫里使藥誤殺之，年五十卒. 後世紀念，舊曲仍發.
西元二零一四年，後世與其索尼公司集其未公佈之曲，加以修葺，作「超脫」，奈何摩登世界棄傳統唱片，故銷量不佳.
其膚色由黑漸白，或曰其漂白己膚，卒時，檢驗其軀，證其患奇疾，此疾稱作「白癜風」，患之則黑色素全失.
分類:印地安納州列傳
米澤藩
米澤藩，日本國江戶時上杉氏領. 在出羽國. 天文初，伊達氏主米澤. 伊達稙宗與子晴宗有隙，晴宗乃徙米澤而領之. 至晴宗孫政宗，乃霸陸奧、出羽. 關白豐臣秀吉一日本，行總無事令，以政宗觸令故，奪其會津、安積、巖瀨三郡. 政宗因復徙米澤. 天正十九年，秀吉復奪米澤於政宗，予其大崎、葛西二氏舊領，盡以前所褫地予蒲生氏鄉. 氏鄉乃以蒲生鄉安守米澤. 文祿四年，氏鄉薨. 上杉景勝代之. 所領計百二十萬石. 秀吉薨，德川家康勢方熾. 上杉景勝、直江兼續與石田三成相交結，陰修軍備，築城，堀秀治、最上義光以告家康，家康詰景勝，景勝不報，家康大怒，自引軍伐景勝，未幾，石田三成起兵討家康，家康因還師西征. 景勝得全. 三成死，日本一，景勝親往詣家康以謝，遂減封，所餘唯米澤三十萬石. 是為米澤藩. 景勝薨，子定勝嗣，定勝薨，子綱勝嗣，綱勝無子，亦無養嗣，保科正之以綱勝連襟吉良義央子上杉綱憲為儲，救上杉氏於危亡. 綱憲立，幕府以立嗣所由非常，奪上杉氏領之半，餘十五萬石而已. 至上杉重定守藩，用森利直. 利直行不軌，爲謙信舊屬竹俁慶綱裔孫竹俁當綱所誅. 重定薨，養子治憲嗣位. 時上杉十五萬石，封不加多而俸祿如舊，以十五萬石之力養百二十萬石之臣，借貸日益，財用是匱. 治憲乃舉莅戶善政、竹俁當綱革其弊. 行大儉令，治憲親削其祿以垂其範. 出餘妾，廢弊政，藩中遂治，一時中興. 治憲之革新也，家中老臣多不之許. 千坂高敦、色部照長、須田滿主、長尾景明、清野祐秀、芋川延親、平林正在合謀訟竹俁當綱，欲止其新政. 是爲七家騷動. 事息，滿主、延親切腹. 其餘皆見貶謫. 天明五年，治憲隱居，重定第四子上杉治廣嗣. 治廣薨，上杉勝興子齊定嗣. 齊定時，治憲猶在世，齊定於治憲，如孫之於祖父，自幼從治憲之訓. 齊定薨，子齊憲嗣. 江戶幕末，有尊皇之黨，佐幕之黨. 米澤念家康孫保科正之舊恩，不改其忠義. 上杉茂憲上洛，翊衛京都. 幕府嘉之，益封十九萬石. 戊辰之役起，松平容保、伊達慶邦并陸奧、出羽諸藩共拒島津、毛利之王師. 米澤遂與松平、伊達盟. 是為奧羽列藩同盟. 王師勝，政歸天皇，減米澤藩四萬石，遂為十四萬七千石. 齊憲隱居，茂憲嗣之. 明治四年，廢藩. 十七年，上杉氏子孫封伯爵. 至日本戰敗，廢華族令，其爵亦亡.
歷代大名
以下歷代藩主
淮陽郡
陳郡，中國古郡名，或曰楚郡、陳國、淮陽國、淮陽郡. 其地在今河南省周口市. 魏晉南北朝時有本地士族陳郡謝氏，尚知名.
秦代
秦始於前二二四年置，然郡初名，姚鼐據《史記·陳涉世家》載「攻陳，陳守、令皆不在」，曰「則知有陳郡矣」，謂「陳」為郡名. 後多有學人如王國維、譚其驤皆沿襲此說，皆謂秦設有陳郡. 然秦、漢人敘事，本有以郡治之縣名代郡名之例，如南陽守曰宛守，會稽守曰吳守，東海守曰郯守. 傳世秦封泥有「淮陽發弩」，雲夢秦墓四號墓出土之木牘家書云「(黑夫)直佐淮陽，功反城久，〔死〕傷未可知也. 」黃盛璋以此家書詳考，謂「是秦始皇時，己有淮陽之名，不是始於漢高帝」. 后曉榮考証以為初名「楚郡」，後曰淮陽郡，「傳統上認為是陳郡，實千古之誤」. 領縣可証者：陳縣、陽安、汝陽、汝陰、南頓、長平、新蔡、慎縣、柘縣、平輿、陽夏、新郪、新陽、陽城、榆縣、朗陵、陘山、西平、上蔡、成陽、安陽、召陵、固陵、寢縣、項縣、安陵等廿七縣.
漢以後
漢初，屬韓信之楚國，後除為郡. 高帝十一年（前一九六年）置淮陽國 ，治陳縣（今河南淮陽縣）. 因在淮河之北，故名，漢初同姓九國之一. 境域當今河南省淮陽、太康、扶溝、柘城、鹿邑等縣地. 惠帝、呂后、文帝時屢除為郡. 景帝三年（前一五四年）國除為淮陽郡. 宣帝元康三年復置淮陽國. 治陳縣（今河南省淮陽縣），屬兗州刺史部. 成帝元延末，領九縣：陳縣、苦縣（今鹿邑縣一帶）、陽夏縣（今太康縣一帶）、寧平縣（今鄲城縣一帶）、扶溝縣、固始縣、圉縣（今杞縣圉鎮）、新平縣、柘縣（今柘城縣）. 境域約同今河南淮陽、太康、鹿邑、西華、柘城一帶. 平帝元始二年（二年）有戶十三萬五千五百四十四，口九十八萬一千四百二十三，王莽改淮陽曰新平.
後漢光武帝建武元年（二十五年）置淮陽國，立更始帝劉玄為淮陽王，未幾國除. 建武十五年（三十九年）復置淮陽國. 章帝章和二年（八十八年）改淮陽國曰陳國. 漢順帝永和五年（一四0年），有戶十一萬二千六百五十三，口一百五十四萬七千五百七十二，領陳、陽夏、寧平、苦、柘、新平、扶樂、武平、長平九縣. 獻帝建安二年（一九七年）廢國曰陳郡.
參閱
[[Category:郡]]
元鼎
元鼎，漢武帝之年號也. 始於前一一六年，止於前一一一年，凡六年.
樹林區
樹林，新北市之區，方卅三公里，口十八萬餘，區內原民眾多，新北至繁也；居新北市西南，北以塔寮坑溪界新莊，東毗板橋、東南以大漢溪接土城，南至三峽，西南連鶯歌，西以龜崙嶺與鄰龜山，地勢西高東低，政域南北狹長，不利發展.
元鼎
史
元鼎四年得寶鼎，是元鼎之所來. 亦以此有所推知，謂元鼎乃年號之初，前號皆為追立.
引據
分類:漢年號
視訊會議
視訊會議，一稱電視電話會議，謂會眾別處兩地，連線通訊，兼影與音，以達天涯比鄰之旨. 其傳訊必即時，舉凡人物，及集議所需，須盡聞聲見影，如處一室. 其道設專線一，備寬頻帶，每為政府、大營商所用，若談判、應急、指戰等，皆高上之事也. 今則學術精進，器用日新，民間如遠距醫療、教育等，亦漸用之. 蓋此世界潮流，必有景運.
分類:科技
波哥大
波哥大者，哥倫比亞都也. 屬西班牙時，作聖菲波哥大. 口七百八十八萬餘，計郊、郭則八百二十五萬. 哥倫比亞至大邑也. 置省，曰首都地區. 昆迪納馬卡省府亦在焉.
中華人民共和國元帥
中華人民共和國元帥，共和國肇建，百廢待興. 中共乃於一九五五年，循蘇軌立軍銜制. 九月二十七日，以首屆人大廿二次會議議定，著主席毛澤東頒狀，授朱德等十眾元帥銜，並授一級八一勳章、一級獨立自由勳章、一級解放勳章，以旌其功. 其後，軍銜制廢，俟再立，不復拜帥矣.
腦死
然腦死與植物人殊. 植物人，腦幹未死，特昏惘耳，傷在腦囊，其呼吸、心跳猶在，茍有醫濟，尚得復全. 而腦死則不然，雖百施救，無以為也.
分類:疾病
下野市
下野市處日本栃木縣.
沿革
平成十八年，河內郡南河內町、下都賀郡：國分寺町、石橋町合，而爲下野市.
地理
東臨眞岡市，南至小山市，西伴櫔木市、下都賀郡壬生町，北接宇都宮市、河內郡上三川町.
它典
分類:關東地方區劃‎
忠犬八公
澁谷驛前，亦置銅像，曰「忠犬八公像」，以銘其忠. 是像亦澁谷之揭.
乙酸
乙酸，或曰醋酸、冰醋酸、醋強，式CH3COOH，官品一元羧酸也，親水親烴. 盈於食醋，蓋食醋酸味酸氣之因，乃人所常得之羧酸也. 一甲基攜一羧基而成，弱酸也，溶於水而生氫|氫離子也，而純者（冰醋酸）乃有蝕性. 與乙醇混，炙之而並濃硫酸，可得乙酸乙酯，頗具異香.
忠犬八公
分類:昭和紀事
乙酸
[[Category:酸]]
艾女星
艾女星（序號：二四三），太陽系主帶小行星也. 帕利扎於一八八四年首察之. 以希臘神話之一仙女名之. 類S，以矽為主也. 一九九三年八月廿八日，伽利略號過而訪之，察有衛一，名之艾衛，首見小行星有衛矣.
艾衛者，伽利略號攝而察之也，名以達克堤利，傳居伊達山之精靈也. 徑千四米，蓋艾女廿分之一矣.
鵙
鵙，本作鶪，或名鴂、伯勞、博勞、百勞、百鷯、伯趙、伯鷯、姑惡、苦吻鳥，其形若雀. 食肉，性兇殘，漢人以其爲賊害之鳥. 英文亦有butcher birds之謂，屠夫鳥是也. 歐、亞、非、北美各洲皆可見.
五月則鳴，其聲惡，鵙古闃切鵙然，故名. 「鵙始鳴」，芒種之中候也. 《詩》云：「七月鳴鵙」. 蓋周七月，夏五月也.
於生學自成一科，拉丁語名Laniidae.
日立市
沿革
昭和十四年，多賀郡：日立町、助川町合，而爲日立市. 三十年，倂多賀郡：多賀町、日高村、久慈郡：久慈町、坂本村、東小澤村、中里村. 卅一年，倂多賀郡豐浦町.
它典
分類:關東地方區劃‎
大業
大業為隋煬帝楊廣之年號也，始於六〇五年，止於六一八年，凡十三年.
本土物種
本土物種，凡家畜、禾稼，不與他地之種交配，惟飼育栽培於一地，久無遷易者，皆如是云.
辨名
漢地謂之本土物種、原生物種. 日人以在來種稱. 分類:生物
博歌樂
博歌樂，日本軟體，山葉製之. 以電腦歌，名從「歌聲」，從「擬」，蓋「擬歌聲」之意. 夫製之，聲優為聲，採以為樣，制以為音源，集而為庫；夫用之，配設音庫，充以曲詞，調以音高，變以音性，繼以為歌. 以此術而歌者亦謂博歌樂. 初音未來者，博歌樂之英也. 至中邦歌者，則洛天依等.
毌丘
毌丘，姓也（毌乃貫之本字，音如慣，今多有誤為毋者，全然非也）.
族人
毌丘儉，字仲恭，仕於曹魏.
公頃
公頃，所以計面積，萬國公制也，可並用. 萬國以ha略記 ；至中原，法有所定，遂誌以h㎡. 漢字亦書如𡩛、𡪸. 蹴鞠場凡合於標準者，蓋一公頃.
引據
<References/>
宋欽宗
宋欽宗諱桓，徽宗長子也，母曰恭顯皇后王氏.
元符三年四月乙酉生於坤寧殿. 初名亶，封韓國公，次年六月進封京兆郡王. 崇寧元年二月甲午，更名烜，十一月丁亥，又改名桓. 大觀二年正月，進封定王. 政和元年三月，講學於資善堂. 三年正月，加太保. 四年二月癸酉，冠於文德殿. 五年二月乙巳，立為皇太子，大赦天下. 丁巳，謁太廟. 詔乘金輅，設鹵簿，如至道、天禧故事，及宮僚參謁並稱臣，皆辭之. 六年六月癸未，納妃朱氏.
欽宗在東宮，未嘗失德. 宣和七年十二月戊午，除開封牧. 金兵南下，徽宗禪位於太子.
及即位，御垂拱殿見群臣. 是日，日有五色暈，挾赤黃珥，重日相蕩摩久之. 乃引道君皇帝(宋徽宗)出居龍德宮，皇后出居擷景園. 聲伎音樂，一無所好. 以少宰李邦彥為龍德宮使，太保、領樞密院事蔡攸、門下侍郎吳敏副之. 初用李綱等人，貶黜蔡京、童貫、王黼，朝政一新.
未幾，金人已分道犯境. 然和戰不能決，金人陷京師，劫帝與太上皇后妃等三千人北去，高宗上尊號為淵聖皇帝. 在位二年，紹興二十六年崩於燕京，廟號欽宗.
宋紹興二十六年春（金正隆六年），金主完顏亮開宴，燕諸王及海濱侯耶律延禧，昏德侯趙桓，完顏亶之次子佑. 酒酣，乃詐以較射擊球，首射殺延禧，次及佑並少帝，一時並死於非命，鞠場亂箭馬足之下，棄諸屍於野水中.
岑麒祥
幼聰慧，敏而好學，民國十一年，入國立廣東高等師範學校求學，習英文，輔以文史. 後三年，於中山大學習多國語言，皆通習之，眾以語言類別，各有其砂質，貫通如此，非常人力所能得. 後以文化有別，習俗各異，文之互譯，舛誤難免，乃於民國十七年，之法國求解言語之內涵.
二十三年，返國，時經戰亂，諸校偏安西南，麒祥皆隱於粵桂間辦學.
一九五四年，授北京大學語言學教授，研列國語言語言之源流，頗有著述，門生甚眾.
一九八九年卒，年八十有七.
論曰：世界列國，語音各異，然有共通之處，相互影響之痕跡. 所為比較學，較其根本，順之源流. 文字發展之條理，清晰可明，文字可導，其義可解. 古之文化，此為始. 成書幾幾，皆為精髓. 寥寥數言，諸子思想皆趣解. 字字珍貴，甚為公平. 其學精湛存於書，補古人所佚，餘試揣摩其音，其難矣，非能得之易. 然，岑師之博學廣識了然矣. 生徒有法，弟子皆才. 麒祥之功也.
分類:河南省列傳 分類:廣西壯族自治區列傳
政權更迭
政權更迭，取國柄以代故也. 原興毀之由：或外邦侵攻，版圖異屬，如軍事管理；或邦內革命；或遽然政變；或民不聊生，政府復構.
分類:政治
乙醇
乙醇，醇類也，式CH3CH2OH. 乃酒之主，故亦俗曰酒精、醇酒，亦可謂曰火酒. 人以久則知以糖而得乙醇也，易燃液體也，燃於氧則得水、炭養. 可殺菌也，常以醫用酒精，四之有三乙醇也，不以純乙醇者，生保護層於細菌外，護細菌，不若醫用酒精，可殺細菌也. 乙醇乃之常見有機溶劑也，可溶鹵素，亦可溶烴. 乙醇與乙酸混，炙之而並濃硫酸，可得乙酸乙酯，頗具異香.
靈機工房
靈機工房，日本動畫社也. 平成廿四年六月設. 所作，《進擊之巨人》、《鬼燈冷徹》、《終之熾天使》、《甲鐵城屍人傳》等.
引據
分類:東京都動畫社 分類:平成動畫社
埃拉伽巴路斯
縮圖 埃拉伽巴路斯者，羅馬皇帝也，瑪伊莎之外孫，其貌甚美，而性淫暴不道. 西元二一七年，時年十三四，馬克裏努斯父子弑帝踐祚. 瑪伊莎稱埃拉伽巴路斯乃先帝所生，眾見其乃少年祭司，仪表秀美，欣然而擁之為帝，遂殺馬克裏努斯父子.
時二一八年也. 帝於道迷於聲色，故元冦雖誅，而不至都. 帝詔人繪其形，傳示至元老院，眾睹帝服异族之袍，黑髮，膚色紅白，似傅粉也. 貌類於女郎，皆歎息不已.
後帝親禦其車，車有六馬，皆白色，入城正位，時二一九年也. 帝奉異國太陽神，於祭用夷人樂舞，服夷人袍，盛香料. 而不尊羅馬諸神，眾遂惡焉. 帝又為人好色，數易皇后，嘗娶女祭司阿奎利亞薩薇拉 ，當眾與孌童攜手相顧. 有奴隸希洛克勒斯貌美，以金髮見寵於帝. 帝自謂希洛克勒斯妻，喚希洛克勒斯為夫，常與之並行，值祭，帝吻希洛克勒斯於眾前. 又與男子左迪卡斯成婚.
帝既迷於酒色，好用春藥. 嘗於宮內罝室，於門前裸體，其狀如妓女，呼過道者來，其聲柔而悅耳. 凡來者皆與帝戓帝左右交合，而收其財. 嘗與左右爭，謂與其交合者眾於左右，得錢多於左右.
帝好女裝，喜人唤其女王或妻. 又遍尋醫者，欲變性為女子. 好妝扮以增其美.
及至二二一年. 瑪伊莎見帝無狀而不得眾望，思擁帝族弟亞歷山大代之，先是，瑪伊莎作謠稱亞歷山大為帝所生，遂教帝認為養子，而後封為太子. 太子為人寬仁，而深得眾心，眾見其性異於帝，甚擁戴之. 帝見其狀而不悅，心懷忌妒，疑眾愛太子，遂廢太子. 眾怒焉，帝迫而複立其為太子.
明年，帝欲試眾，稱太子已死，眾謂太子必為帝所害也. 遂聚眾宮門欲弑帝. 帝遂喻太子出宮見眾，眾見太子，無不大悅，而無視於帝，帝望之不悅. 詔左右殺聚眾者. 左右倒戈，欲弑帝，帝欲走，中劍被弑，享壽十八.
太后抱帝，左右遂弑太后，解帝衣，裸其玉體示眾數日. 棄帝屍於臺伯河，盡誅其情人，立太子為帝.
據
分類:羅馬皇帝本紀
秦論
秦論，大秦人也，營商為業. 羅馬皇帝亞歷山大時，東遊至吳國交趾.
時值吳黃武五年也. 交趾太守吳邈遣送詣吳大帝.
大帝問方土謠俗，論具以事對.
時諸葛恪討丹陽，獲黝、歙短人，論見之曰：「大秦希見此人. 」
大帝以男女各十人，差吏會稽劉咸送論，咸於道物故，論乃徑還本國.
分類:羅馬帝國列傳
速食店
速食店，一名駃餐店，如肯德基、麥當勞，如中國之蘭州拉麵等，皆是也. 食客指餐，須臾供應，故稱速也. 店家例備食品，預調爨保溫，卒依所需配合之而已. 此法尤見今世，然古已有之，若東亞之麵館，天方之炸䬧，大秦之麵包橄欖等，城而不同. 今中式快餐，則勃興乎二十世紀之末，除舊有之人差，置之以標準、機械，策進衛生，靚飾環象，漸漸聞名. 學者或以養衞之義譏之，然民望不減，又廚法日新，速食而不傷身者，非罕覯事也. 分類:駃餐店
常陸那珂市
常陸那珂市處日本茨城縣.
沿革
平成六年，勝田市、那珂湊市合，而爲常陸那珂市.
地理
東臨太平洋，南至東茨城郡大洗町，西伴水戶市、那珂市，北接那珂郡東海村.
它典
分類:關東地方區劃‎
梵語
梵語者，古天竺人言也. 印歐語系、印度伊朗語族、印度雅利安語支之屬，類古之波斯語、希臘語、拉丁語也. 夫梵語之語音，研習甚久. 古天竺嘗存聲明之學，蓋格究音韻之學也. 南朝以降，中華得佛法於梵，復以梵語通聲韻，梵漢相生，是爲至要也.
概略
諸吠陀之梵語，謂之吠陀梵語. 此最古者也. 文而飾之，是爲古典梵語. 今之學梵語者，多從古典梵語. 吠陀則非所及也. 天竺古來上國，王化廣被，四方莫不來學. 尤以古爪哇語爲甚，幾爲梵語矣. 漢武帝建元三年，張騫使西域，至大夏. 夏人告之身毒之國，此梵漢之初遇也. 漢晉之際，天竺僧來華弘法. 後有鳩摩羅什、唐三藏法師，譯梵至漢. 古人嘗制十八章梵字表，具其組合，以備時習之用. 今印度國諸語，多源梵語.
音韻
梵語四十九字. 十四元音，中復有單、複、長、短之分. 三十五輔音. 中復有閉塞、半元音、擦音、及韻尾鼻音、止聲之別. 諸字各具其名，是謂𑖎𑖯𑖨.
大津市
大津市屬日本滋賀縣. 縣府在焉.
地理
東臨草津市、栗東市，南至甲賀市、京都府綴喜郡宇治田原町，西伴京都府京都市、同宇治市，北接高島市.
沿革
明治三十一年，滋賀郡大津町爲大津市.
昭和七年，倂滋賀郡滋賀村. 八年，大津市、滋賀郡：膳所町、石山町合、爲大津市. 廿六年，倂滋賀郡：坂本村、雄琴村、下阪本村、栗太郡：大石村、下田上村. 四十二年，倂滋賀郡堅田町、栗太郡瀨田町.
平成十八年，倂滋賀郡志賀町. 而滋賀郡廢.
義寧
義寧為隋恭帝侑之年號也，始於六一七年十一月，止於六一八年五月，凡七月.
北京動物園
北京動物園在北京市西城區西直門外大街. 東接北京展覽館、莫斯科餐廳. 園凡六十八𡪸，湖澤八點六𡪸. 園史可溯至光緒三十二年，時建農工商部農事試驗場，是履端也. 西元千九百五十五年，改以北京動物園.
沿革
分類:北京市
尚書省
尚書省、尚書臺. 昔中華之政樞. 復有中書省、門下省，合稱三省六部. 本省掌行政. 以尚書令總之，是為長官. 次通判官，次判官、次檢勾官、次主典. 下置六部. 是為禮部、吏部、兵部、刑部、戶部、工部. 所下政令，稱符.
官制
下所具制度，以唐六典為本. 他典為輔.
哈伊姆·魏茨曼
哈伊姆·魏茨曼者，猶太人. 生於西曆一八七四年十一月廿七日，殁於一九五二年十一月九日，為以色列國初代大統領也.
潮來市
潮來市處日本茨城縣.
沿革
平成十三年，行方郡潮來町倂同郡牛堀町、而爲潮來市.
地理
東臨鹿嶋市，南至神栖市、千葉縣香取市，西伴稻敷市，北接行方市.
它典
分類:關東地方區劃‎
繆嬴
繆嬴，秦襄公之妹. 秦仲二十三年，其祖秦仲為犬戎所殺，兄世父率兵伐西戎，立其弟開為太子. 時秦國弱，狄戎力強，襄公即位初，嘗以其妹繆嬴嫁與戎人豐王為夫人，以離間戎人，此即古之聯姻也.
分類:秦列傳
合肥侯
合肥侯，漢宗室，名失考. 中平五年，冀州刺史王芬與南陽許攸、沛國周旌謀，以剿黑山之名請兵於靈帝，實欲以帝回河間覲親之際生變，先誅黃門、中常侍，復廢靈帝，改立合肥侯為帝也. 欲說曹操從，操拒之. 後事果敗， 王芬畏罪自殺.
引據
分類:漢列傳
富春山居圖
富春山居圖，元黃公望作，繪富春山水，用墨淡雅，疏密有致，為中華十大傳世名畫. 初贈無用上人，幾經輾轉，複被火難，今存二殘卷，長者曰「無用師卷」，藏臺北故宮博物院，短者曰「剩山圖」，藏浙江省博物舘.
傳承典故
元至正七年，公望發軔寫之，三年乃成，高可一尺，長逾二丈. 公望題款贈諸無用. 無用以其精美，即慮後世必有巧取豪奪者，遽料一語成讖，此畫之輾轉，果多波折焉.
清順治七年，洪裕病篤，先一日，親焚《千字文真跡》，翌日即焚《富春山居圖》，當祭酒以付火，俟火盛，洪裕還臥內. 從子靜庵疾趨焚所，起紅爐而出之，畫卷乃存，惜乎中裂，焦痕狼藉. 後二年，吳氏族人名寄谷者補綴之，其殘卷之短者，得一山一水一丘一壑，宛然獨立，乃分為裝裱，此即「剩山圖」，其所餘長者，以畫卷初為無用上人所藏，遂名曰「無用師卷」.
乾隆十年，有卷入宮，上以其真，鈐璽御題於其中. 翌年，複得一卷，兩相較之，乃知其先者偽而後者真也. 上恐見笑後世，命書貶語於真卷上. 迨至嘉慶間，始得正名焉，其偽者，今號曰「子明卷」. 以高宗真偽莫辨，真卷得免涂鴉.
民國二十二年，寇據東北，故宮文物南遷，真偽二本遂輾轉滬寧，終轉藏臺灣.
剩山圖失於民間百年，抗戰間，滬上吳湖帆以商彝換得，喜不自勝，自號其居曰「大癡富春山圖一角人家」. 沙孟海悉，以民力不堪保存，未若收之國藏，屢往說之，一九五六年，歸諸浙江省博物舘.
二零一零年三月，時總理溫家寶會記者. 或問：「相昔言欲遊寶島，而今若何？」曰：「元季有畫師黃公望，其《富春山居圖》，七十有九齡乃成，未幾而歿. 斯畫輾轉，今其半在杭州，半在臺北. 余所冀者，二畫合一也. 畫且如此，人何以堪. 」蓋感於兩岸分治不得一統也.
二零一一年六月，眾奉剩山圖、沈周摹本等赴臺，與無用師卷並公望所遺諸作共展以饗天下. 時謂三百年殘卷山水合璧云.
公曆一月五日
一月五日者，公曆之第五日也，距歲暮餘三百又六十日（閏年乃三百又六十一日）.
貴氣體
貴氣體，又稱稀有氣體、惰性氣體、鈍氣，氦、氖、氬、氪、氙、氡六者也. 性皆穩定，除氦以外，最外電子層悉有八電子，稱「八隅體」，亦其穩定之源也. 氦獨一電子層，滿有兩電子，稱「電子偶」，亦穩. 初，以為無有化合物，後漸次製得，初得者六氟合鉑酸氙也. 迄今，此六者，化合物僅百餘，遠少於其餘元素. 凡貴氣體，本為無色，通電則光，顏色相異. 民常以氖充於燈管，稱「霓虹燈」. 以其性穩故，可作保護氣. 液氦亦常作金屬超導之用.
純水
純水，一稱純淨水，化學式為H2O，不雜別質. 且潔淨無菌，符合飲用之標準. 其製法，或電滲析、或離子交換、或反滲透、或蒸餾，皆密固容器之中，不色通透，不染塵埃. 蓋人體中，礦物質本多，累而不瀉，積為負荷，飲之純水，則足以排其冗舊. 而亦不盡然，若鉛質之累積者，與人身為反比例，去陳愈多，則新增愈夥，至於被毒，傷身彌重，不可不察. 且微量元質，固人體必需，苟過減損，稚童或為之敗育，老人或為之衰脫. 是故國家飲水，必設指標，純水而外，準添礦質、微菌、官品等，為營養之用.
[[Category:水]]
姜岌
姜岌，天水人也. 姚興時當孝武太元九年歲在甲申，造三紀甲子元曆，其略曰：治曆之道， 必審日月之行，然後可以上考天時，下察地化. 一失其本，則四時變移. 故仲尼之作《春秋》，日 以繼月，月以繼時，時以繼年，年以首事. 明天時者人事之本，是以王者重之. 自羲皇以降，暨于 漢魏，各自制曆，以求厥中，考其疏密，惟交會薄蝕可以驗之. 然書契所記，惟《春秋》著日蝕之 變. 自隱公訖于哀公，凡二百四十二年之間，日蝕三十有六. 考其晦朔，不知用何曆也. 班固以為 《春秋》因魯曆，魯曆不正，故置閏失其序. 魯以閏餘一之歲為蔀首，檢《春秋》置閏不與此蔀相 符也. 《命曆序》曰：『孔子為治《春秋》之故，退修殷之故曆，使其數可傳于後. 』如是《春 秋》宜用殷曆正之. 今考其交會，不與殷曆相應. 以殷曆考《春秋》月朔，多不及其日. 又以檢經 率多一日，傳率少一日. 但《公羊》經傳異朔，于理可從. 而經有蝕朔之驗，傳為失之也. 服虔解 傳用太極上元. 太極上元，乃三統曆劉歆所造元也，何緣施于《春秋》？于《春秋》而用漢曆，于 義無乃遠乎！傳之遺失多矣，不惟斯事而已. 襄公二十七年冬十有一月乙亥朔日有蝕之. 傳曰： 『辰在申，司曆過，再失閏也. 』考其去交分交會，應在此月，而不為再失閏也. 案歆曆于春秋日 蝕一朔，其餘多在二日，因附《五行傳》. 著朓與側匿之說云，春秋時諸侯多失其政，故月行恒 遲. 歆不以曆失天而為之差說，日之蝕朔，此乃天驗也. 而歆反以己曆非，此冤天而負時曆也. 杜 預又以為周衰世亂，學者莫得其真. 今之所傳七曆，皆未必是時王之術也. 今誠以七家之曆，以考 古今交會，信無其驗也. 皆由斗分疏之所致也. 殷曆以四分一為斗分，三統以一千五百三十九分之 三百八十五為斗分，乾象以五百八十九分之一百四十五為斗分，今景初以一千八百四十三分之四百 五十五為斗分. 疏密不同，法數各異. 殷曆斗分粗，故不施于今. 乾象斗分細，故不得通于古. 景 初斗分雖在粗細之中，而日之所在乃差四度，日月虧已皆不及其次，假使日在東井而蝕，以月驗 之，乃在參六度. 差違乃爾，安可以考天時人事乎？今治新曆，以二千四百五十一分之六百五為斗 分，日在斗十七度天正之首， 上可以考合于春秋，下可以取驗于今世. 以之考春秋三十六，蝕正 朔者二十有五，蝕二日者二，蝕晦者二，誤者五，凡三十三蝕. 其餘蝕經元日諱之名，無以考其得 失. 圖緯皆云三百歲斗曆改憲，以今新曆施于春秋之世，日蝕多在朔. 春秋之世，下至于今，凡一 千餘歲，交會弦望，故進退于三蝕之間. 此法乃可永載用之，豈三百歲斗曆改憲者乎？甲子上元以 來，至魯隱公元年己未歲，凡八萬二千七百三十六. 至孝武太元九年甲申歲，凡八萬三千八百四十 一算上. 紀法二千四百五十一，周天八十九萬五千二百二十，章月二百三十五，章歲十九. 五星約 法，據出見以為準，不于元本. 然則算步究于元初，約法施于今用，曲求其趣，則各有其宜，故作 者兩設其法也. 岌以月蝕檢日宿度所在，為曆術者宗焉. 又著《渾天論》，以步日于黃道，駁前儒 之失，并得其中. 其論曰：余以為子陽言天陽下降日下熱，束皙荇天體存于目則日大，頗近之矣. 渾天之體，圓周之徑，詳之于天度，驗之于晷影. 而紛然之由人目也. 參伐初出在旁則其間疎， 在上則其間數，以渾驗之，度則均也. 旁之與上，理無有殊也. 夫日者，純陽之精也. 光明外曜以 眩人目，故人視日如小. 及其初出地，有遊氣以厭日光，不眩人目，即日赤而大也. 無遊氣，則色 白大不甚矣. 地氣不及天，故一日之中，晨夕日色赤，而中時日色白. 地氣上升，蒙蒙四合，與天 連者，雖中時亦赤矣. 日與火相類，火則體赤而炎黃，日赤宜矣. 然日色赤者，猶火無炎也. 光衰 失常，則為異矣.
論曰：古人驗昏旦中星，非特紀時候，且以考日所在也. 岌以月食極知日度，其所得更準切 矣. 西人言蒙氣差，能升卑為高，映小為大，與岌所稱正合. 然則蒙氣反光之差，不待第谷而後始 明其理也. 《論天》一篇，《隋志》以為安岌之語. 錢少詹大昕曰：『安岌』當為『姜岌』，字脫 其半耳. 其文即《渾天論》是也. 此確不可易，故采掇《隋志》著于篇.
元封 (西漢)
元封，漢武帝之年號也. 始於前一一〇年，止於前一〇五年，凡六年.
史
元封為漢武帝之第六年號. 元封元年四月上封泰山，因改元元封，以其年十月為元年. 元封改元為有史所載之年號也. 其詔曰：「朕以眇身承至尊，兢兢焉惟德菲薄，不明於禮樂，故用事八神，遭天地況施，著見景象，屑然如有聞，震於怪物，欲止不敢，遂登封泰山，至於梁父，然後升禪肅然自新，嘉與士大夫更始，其以十月為元封元年. 行所巡至，博、奉高、蛇丘、歷城、梁父，民田租逋賦，皆貸除之，無出今年算. 賜天下民爵一級. 」
引據
分類:漢年號
皇泰
皇泰為隋恭帝侗之年號也，始於六一八年五月，止於六一九年四月，凡一年.
神栖市
神栖市處日本茨城縣.
沿革
平成十七年，鹿島郡神栖町倂同郡波崎町，而爲神栖市.
地理
東臨鹿島灘，南至千葉縣銚子市、同縣香取郡東庄町，西伴千葉縣香取市，北接潮來市、鹿嶋市.
它典
分類:關東地方區劃‎
崔浩
崔浩，字伯淵，清河人也. 弱冠為通直郎，轉著作郎，後擢為司徒. 魏初仍 用《景初曆》，後得趙𢾺曆，以代《景初》. 真君初年，浩上《五寅元曆》. 表 曰：“太宗即位元年，敕臣解《急就章》、《孝經》、《論語》、《尚書》、《春秋》、《禮記》、《周易》，三年成訖. 復詔臣學天文星秝，《易》式、九宮無不盡 看. 至今三十九年，晝夜無廢. 臣稟性弱劣，力不及健婦人，更無餘能，是以耑心思 書，忘寢與食，至乃夢共鬼爭義，遂得周公、孔子之要述，始知古人有虛有實，妄語 者多，真正者少. 自秦始皇燒書之後，經典絕滅. 漢高祖以來，世人妄造律秝者有十 餘家，皆不得天道之正，大誤四千，小誤甚多，不可言盡. 臣愍其如此，今遭陛下太 平之世，除偽從真，宜改誤秝，以從天道. 是以臣前奏造秝，今始成訖，謹以奏呈. 唯恩省察，以臣秝術宣示中書博士，然後施用. 非但時人，天地鬼神知臣得正，可以 益國家萬世之名，過于三皇五帝矣. ”十一年六月，浩誅，其法遂寢不行.
公曆一月六日
一月六日者，公曆之第六日也，距歲暮餘三百又五十九日（閏年乃三百又六十日）.
吳慶瑞
吳慶瑞者，新加坡人也. 生於西曆一九一八年十月六日，殁於二零一零年五月十四日. 其人勇於任事，尤善經濟政略，世論以為「新加坡經濟之父」. 嘗為首揆李光耀閣僚，授財政、內政暨國防部長.
公曆一月七日
一月七日者，公曆之第七日也，距歲暮餘三百又五十八日（閏年乃三百又五十九日）.
動物園
動物園，又云萬牲園 ，廣羅禽獸，寘此飼育，以資科學研究，又有易地保護之功，兼娛眾目，而用科學導民.
引據
<References/> 分類:群學
甲鐵城屍人傳
《甲鐵城屍人傳》，日本動畫也. 靈機工房所作. 荒木哲郎導演，澤野弘之度曲. 西曆二〇一六年四月 ，富士電視臺首映之.
始末
其人其物其事皆幻設. 東海中有一嶋，其間諸邦混戰百年餘. 既東西大名決戰，而西者勝，設幕府，改國號曰日之本. 焉乃舉國阜盛，海晏河清. 交通外邦，技術日新. 越三百年，西歐屍災. 爲屍所噬者，三日內亦必屍. 時大名聞外亂，患己國. 乃築堡於要隘，敷鐵路以郵傳. 又名諸堡曰驛，制車曰駿城者. 於是路網溥織，率土無不及. 羣屍遂自西南上岸. 舉國之保存，唯鐵路是怙. 而幕府掌握之，政令莫敢違.
生駒者，機匠也. 居顯金驛. 一日，有駿城曰甲鐵者駛至，匠前修繕. 乘者卸衣次立，有司例驗傷，以虞待屍. 一女不驗，而領主恭迎，生駒甚異之. 忽見有人亡走，呼云非屍. 武士驚，逐圍之，欲銃殺. 例，有傷，囚三日，觀其形. 生駒以遽戮爲恥，欲阻不成. 彼人死，果非屍. 生駒亦見拘. 是夜牢前復遇彼女，知其名曰無名. 當是時，驛外有駿城盈屍而來，直衝入驛. 焦燎此方，窫窳其民. 生駒竟破門出奔，擢刀，自傷腕，引屍入板屋，然後貫筒中其心. 時肱爲所噬，乃就械束頸，厥成屍人. 是時，無名戮羣屍以辟道，官民得入甲鐵城.
引據
分類:平成動畫
裏行
裏行，中國官名. 唐置，宋因之. 有監察御史裏行 、殿中裏行等，皆非正官，亦無定員額. 歐陽修《再論臺官不可限資考札子》：「令舉官自京官已上，不問差遣次第，惟材是舉. 使資淺者為裏行，資深者入三院. 」
引據
<References/>
參閱
分類:職官誌
渤海
渤海者，海也.
地理
其域在華北之東，爲遼東半島、山東半島所抱，東有水道與黃海通. 注之者，河水、遼河、海河. 濱之者，遼寧、河北、天津、山東. 渤海有三海灣，北曰遼東灣，西曰渤海灣，南曰萊州灣.
中華民國之見
中華民國以渤海但海灣耳，名為渤海海灣.
公孫崇
公孫崇，太樂令也. 高祖太和中，詔秘書鍾律郎上谷張明豫為太史令，修綜秝事 未成，明豫物故. 遷洛，仍歲南討，而宮車晏駕. 世宗景明中，詔崇及太樂令趙樊生 等，同共考驗. 正始四年冬，崇表曰：“臣頃自太樂，詳理金石，及在秘省，考步三 光，稽覽古今，研其得失. 然四序遷流，五行變易，帝王相踵，必奉初元，改正朔， 殊徽號、服色，觀于時變，以應天道. 故《易》湯武革命，治秝明時. 是以三五迭 隆，秝數各異. 伏惟皇魏紹天明命，家有率土，戎軒仍動，未遑秝事，因前魏《景初秝》，術數差違，不協晷度. 世祖應期，輯寧諸夏，乃命故司徒、東郡公崔浩錯綜其 數. 浩博涉淵通，更修秝術，兼著《五行論》. 是時，故司空、咸陽公高允該覽群 籍，贊明五緯，并述《洪範》. 然浩等考察未及周密. 高宗踐祚，乃用敦煌趙𢾺甲 寅之秝，然其星度稍為差遠. 臣輒鳩集異同，研其損益，更造新秝. 以甲寅為元，考 其盈縮，晷象周密，又從約省. 起自景明，因名《景明秝》. 然天道盈虛，豈曰必 協，要須參候是非，乃可施用. 太史令辛寶貴，職司玄象，頗閑秘數；秘書監鄭道昭，才學優贍，識覽該密；長兼國子博士高僧裕，乃故司空允之孫，世綜文業；尚書 祠部郎中宗景，博涉經史；前兼尚書郎中崔彬，微曉法術. 請此數人，在祕省參候. 而伺察晷度，要在冬、夏二至前後各五日，然後乃可取驗. 臣區區之誠，冀效萬分之 一. ”詔曰：“測度晷象，考步宜審，可令太常卿芳率太學四門博士等，依所啟者悉集 詳察. ”
金剛經
《金剛般若波羅蜜經》，略稱金剛經、金剛般若經，凡一卷，歸大乘般若部.
初，佛在舍衛國祇樹給孤獨園爲大比丘眾說法解惑，親聞者錄其言以傳後世，故有是經.
漢譯
古之漢譯本有六，錄於《大正新修大藏經》，今皆存，第一譯出自姚秦鳩摩羅什，流通最盛.
恭親王
恭親王，清皇族. 道光帝之子愛新覺羅·奕訢為初代.
夏珪
夏珪字禹玉，或名圭. 臨安錢塘人也. 寧廟時為畫院待詔. 善山水. 佈景似馬遠. 意古簡. 喜即興，高於氣韻. 時人稱馬夏. 復御劉松年、李唐共稱南宋四家. 《寓意編》錄其《千岩競秀圖》一幅. 其名珪、圭并用，似珪早年用珪，晚歲改圭也.
攷
分類:宋列傳
公曆一月三日
一月三日者，公曆之第三日也，距歲暮餘三百又六十二日（閏年乃三百又六十三日）.
拒馬河
拒馬河，古名淶水，源出河北淶源. 自西南向東北，蜿蜒而行，歷易縣、淶水，東行入北京，於張坊別爲南北二流，復合而注大清河.
河畔旅遊勝地
易縣紫荊關
淶水野三坡
房山十渡
稻敷市
稻敷市處日本茨城縣.
沿革
平成十七年，稻敷郡：江戸崎町、新利根町、東町、櫻川村合，而爲稻敷市.
地理
東臨潮來市，南至千葉縣香取市、同縣香取郡神崎町、稻敷郡河內町，西伴龍崎市、牛久市，北接稻敷郡阿見町、同郡美浦村.
它典
分類:關東地方區劃‎
劉晃
劉晃，中國十六國之漢國宗室. 新興匈奴人也. 昭武帝劉聰之子.
傳
嘉平二年十月，昭武帝封其子恆為代王，逞為吳王，朗為潁川王，皋為零陵王，旭為丹陽王，京為蜀王，坦為九江王，晃為臨川王也. 拜王育為太保、王彰為太尉，任顗為司徒，馬景為司空，朱紀為尚書令，范隆為左僕射，呼延晏為右僕射也. 晃後事不詳焉，昭武帝崩後，其子多為隱帝粲與靳準殺之.
晴雯
晴雯者，《紅樓夢》中一婢也.
形貌
纖腰削肩，伶俐標致，情態與黛玉相仿佛.
性情
心靈手巧，智辯過人，然剛烈太過，不肯卑媚於上，故終為王夫人所逐.
生平
為賈寶玉之婢. 王夫人以之輕浪，誘寶玉於歧途，乃逐之. 初，晴雯染疾風寒，見逐之後益憤怨，病篤而亡.
死後
寶玉深懷思晴雯，撰《芙蓉女兒誄》以祭之.
判詞
霽月難逢，彩雲易散；心比天高，身為下賤. 風流靈巧招人怨. 壽夭多因毀謗生，多情公子空牽念.
三省六部
三省六部者，中國古代九個政府部門之合稱也.
三省者，中書省、門下省、尚書省也；六部者，吏部、戶部、禮部、兵部、刑部、工部也.
尚書省
尚書省之長為尚書令，掌典領百官. 惟因唐太宗曾任此職，此後臣下皆避不敢居，其位遂闕.
左、右僕射各一人，從二品，掌統理六官，為尚書令之副貳也. 尚書令闕，左右僕射實為省之長官.
其下尚有左丞、右丞、郎中、員外郎、都事、令史、書令史、亭長、掌固諸員也.
吏部
吏部之長乃吏部尚書，掌文選、勳封、考課之政也.
戶部
戶部之長乃戶部尚書，掌天下土地、人民、錢穀之政、貢賦之差也.
禮部
禮部之長乃禮部尚書，掌禮儀、祭享、貢舉之事也.
兵部
兵部之長乃兵部尚書，掌武選、地圖、車馬、甲械之政也.
工部
工部之長乃工部尚書，掌山澤、屯田、工匠、諸司公廨紙筆墨之事也.
國立臺北科技大學附屬桃園農工高級中等學校
國立臺北科技大學附屬桃園農工高級中等學校，略云北科附工，技職學府也，以「勤耕苦讀，勞動創造」為訓，在桃園市桃園區.
龍崎市
龍崎市處日本茨城縣.
國立臺北科技大學附屬桃園農工高級中等學校
史
昭和十三年肇於桃園，時名曰新竹州立桃園農業學校. 民國三十四年，臺灣光復，改稱臺灣省立桃園農業職業學校. 四十三年選為示範農校，易名臺灣省立桃園農業職業示範學校. 五十六年廢初級部，改為臺灣省立桃園高級農工職業學校. 八十九年改隸，曰國立桃園高級農工職業學校. 一〇五年改隸國立臺北科技大學，曰國立臺北科技大學附屬桃園農工高級中等學校.
龍崎市
沿革
昭和廿九年，稻敷郡龍崎町倂同郡：馴柴村、大宮村、八原村、長戶村、北相馬郡：川原代村、北文間村. 而爲龍崎市. 三十年，倂北相馬郡高須村之一部.
國立臺北科技大學附屬桃園農工高級中等學校
科系
現有科系凡十一，曰農場經營科，曰園藝科，曰畜產保健科，曰生物產業機電科，曰機械科，曰汽車科，曰動力機械科，曰模具科，曰電機科，曰電子科，曰化工科. 別設綜合職能科暨體育班. 進修學校有科系凡六，曰機械科，曰電機科，曰電子科，曰化工科，曰汽車科，曰模具科.
龍崎市
地理
東臨稻敷市、稻敷郡河內町，南至北相馬郡利根町，西伴取手市、筑波未來市，北接筑波市、牛久市.
它典
分類:關東地方區劃‎
錼
一九四零年，麥克米倫、艾貝爾森於柏克萊放射實驗室並力究得之，蓋在核反應壚內，以中子輻照於鈾而成.
鈽二三八之製、太空船之供電、高能中子之偵察，悉有取用.
諸同位素中，以錼二三七為最穩；而錼二三九則微存於鈾礦之中.
星夜如斯
星夜如斯者，遊戲《雙子》之終末曲也. 閻毅辭，亦閻毅唱. 其仿詩經以為詞，中古漢語以為歌也.
萬國碼
源
昔計算機唯可算數. 後以數八表英數字及標點. 然漢字之多，信難用之. 故中日韓政府別闢新徑，俱自具一格. 然需萬國統一，故製此則.
分類:電腦
溫碗
温碗，一名注碗，酒器也. 盛以沸湯，置注子於內，則可溫酒. 多以瓷爲之，形與注子相合.
懷隱太孫
懷隱太孫諱玖，昌德宮李王垠第二子也. 母方子，日本帝室. 太孫者，高宗皇帝孫，純宗從子也. 昭和六年誕，純宗尹太妃名以玖字. 遂以玖為昌德宮世子. 二十年，日本降於同盟國，爵除. 貶為民. 乃負笈麻省理工學院. 日以滌盤為計. 一九五八年改籍美利堅合眾國. 以美人茱莉亞·馬洛克為配. 一九六三年，歸韓國，營新韓航空. 至七九年，航空歇業. 又數年，全州宗親以馬氏無嗣故，乃說玖離緣. 玖從之. 遂居日本. 平成十七年七月，卒於東京故李王邸. 置靈堂於東京，吊者寥寥. 朝鮮舊室宗人私謚曰慈仁溫裕德性純粹懷隱皇太孫. 葬京畿道南陽州洪裕陵側懷仁園. 玖無子，宗人乃舉義王堈孫源為嗣.
攷
分類:東京都列傳
組合屋
組合屋，一名活動板房，輕質鋼為骨，夾芯板為壁，以螺栓接合，便於營造、輸送者也. 其制可十數、百數平粎不等，冬暖夏涼，耐久宜人. 而安置之法，則穵槽，奠基，設鋼構架、樓板、彩鋼板，整飭地坪，置門窗，而後裝修即可. 以其精簡易用，故國中有災害者，輒置組合屋，以安災民. 或有工棚、農宿，不求長居，則板房亦為首選. 然則不得有庖廚、溷廁之設，所以防水火，避腐蝕也.
分類:建築
霞浦市
沿革
平成十七年，新治郡：霞浦町、千代田町合，而爲霞浦市.
地理
東臨行方市，南至土浦市，北接石岡市.
它典
分類:關東地方區劃‎
鈞窯
鈞窯又作均窯，在中國河南省禹州市神垕鎮鈞臺，古窯也. 創燒於唐，興盛於宋，復燒於金元，延至明清仿製猶續. 及至共和國，舊址則當全國重點保護之列，建禹州鈞官窯址博物館.
明代文震亨《長物志》論云：「均州窯色如胭脂者為上，青若蔥翠、紫若黑色者次之，雜色者不貴. 」
引據
分類:中國瓷
高允
高允，字伯恭，渤海蓨人也. 神䴥四年，徵拜中書博士，遷侍郎，以平涼勳賜爵汶陽子，後奉詔領著作郎.
司徒崔浩集諸術士，考校漢元以來日月薄蝕、五星行度，并譏前史之失，別為魏秝，以示允. 允曰：“天文曆數，不可空論. 夫善言遠者必先驗于近. 且漢元年冬十月，五星聚于東井，此乃秝術之淺，今譏漢史而不覺此謬，恐後人譏今，猶今之譏古. ”浩曰：“所謬云何？”允曰：“案《星傳》，金水二星常附日而行. 冬十月，日在尾箕，昏沒于申南，而東井方出于寅北. 二星何因背日而行？是史官欲神其事，不復推之于理. ”浩曰：“欲為變者何所不可？君獨不疑三星之聚，而怪二星之來. ”允曰：“此不可以空言爭，宜更審之. ”時坐者咸怪，唯東宮少傅游雅曰：“高君長於曆數，當不虛也. ”後歲餘，浩謂允曰：“先所論者，本不注心，及更考究，果如君語，以前三月聚于東井，非十月也. ”又謂雅曰：“高允之術，陽元之射也. ”眾乃嘆服. 後拜中書令，著作如故. 太和二年，以疾告歸. 其年徵拜鎮軍大將軍，領中祕書事. 十一年正月卒，年九十八，贈侍中、司空公、冀州刺史、將軍、公如故，謚曰文. 允明算法，為《算術》三卷.
百舌鳥
百舌鳥，或名反舌、舍羅，今名烏鶇. 以蟲、果爲食，歐、亞、非、美、大洋洲皆有所產，於生學乃鶇屬之一種. 瑞典之國鳥也.
百舌能反複其舌，效仿百鳥之音，故名. 又一說以其聲數轉而得名. 《禮記》曰：「仲夏之月，反舌無聲」，蓋百舌自春始鳴，而至五月則稍止也. 「反舌無聲」，芒種之末候也.
蕹菜
縮圖|250x250像素|炒空心菜 蕹菜，植物，草本，一年生. 莖蔓生，中空. 葉長圓，或形如心臟. 葉柄長. 莖、葉嫩者，可為蔬菜. 俗稱空心菜. 分類:番薯屬
李小龍
李小龍，本名振藩，取「名震三藩」之意，其祖諱「震」，故改「振」也. 生於美國三藩市. 父海泉，廣東順德人也，以「粵劇四大名丑」之號馳名劇壇. 時日軍寇國，遠赴於美，並弘粵劇. 其母何愛瑜，歐亞混血，屬何東家族，香港四大家族之首也. 家產殷實，忠貞賢惠. 民國二十九年，於三藩市誕子振藩，乳名細鳳，英文名布魯斯.
藩三月，隨父從劇，飾「金門女」之幼嬰，初入銀幕. 返港，幼不能語，視日寇軍機，切齒揮拳，家人異之. 五歲，始學於嘉諾撒聖瑪利書院，睿智聰穎，拔於眾童. 七歲，習武，學太極拳於父海泉. 九歲，三遷學堂，時拳師邵漢生名揚，霍元甲三傳弟子也，藩以恰恰舞易其拳法.
西元一九五零年，藩飾「細路祥」之主角，活龍活現，廣得嘉評. 一九五四年，師從葉問，習螳螂拳、洪拳、少林拳、戳腳、節拳、白鶴拳. 一九五七年，敗其校聖芳濟書院三屆西洋拳冠軍查理歐文，奪冠.
一九五九年，返美，習於愛迪生技術學校， 自建「中國功夫隊」，弘國術於校，師生皆言善之. 一九六零年，錄於華盛頓大學，修戲劇、哲學、心理學，建「振藩功夫道場」，廣納洋徒，亦習洋拳，綜中西之法，精礪其武. 一九六三年，其書《基本中國拳法》行於市，執手琳達於加菲爾德高中.
一九六四年，展中國武術於「國際空手道錦標大賽」. 同年，妻琳達於校德爾教堂. 一九六五年，精武分會黃澤民挑戰，欲止其設館纳徒，俄敗澤民於片刻. 同年，子國豪生於加州，父海泉逝於香港，簽約荷里活影片場.
一九六六年，主演美劇《青蜂俠》，飾加藤. 一九六七年，立「振藩國術館」，創「截拳道」，旨「以無法為有法，以無限為有限」. 同年，於加州長堤「全美空手道公開大賽」展中國武術一指禪、寸拳、蒙眼擊敵，震驚四座洋人.
一九七一年，書劇本《無音蕭》，參演《盲人追兇》，返港簽約嘉禾公司，主演《唐山大兄》，破港票房. 一九七二年，主演《精武門》，破亞洲票房，其角色陳真，曰:「中國人，非東亞病夫」，流傳於世. 自導自演《猛龍過江》，破東南亞票房. 始製《死亡遊戲》，未竟.
一九七三年，聯合美國華納公司，主演《龍爭虎鬥》，全球票房極高，未及上映，意外猝死. 金庸提筆，書其輓聯：「藝海星沉，哲人逝去」. 葬於華盛頓州西雅圖湖景墓地.
引據
分類:英屬香港列傳 分類:加利福尼亞州列傳
自然對數
自然對數者，對數也，以歐拉數爲底，底計有：
式
反之亦然
\ln 1=0
\ln e=1
對數運算
由指數函數可知
\log_{a}1=0
其對數恒等式也，其至用也，可證對數運算，見其下
設,則
由對數恒等式可知
即
其亦有其推論
對數之易底公式
證：令，则
a^m=b
則
故
推論
對數製表公式之證明
求證
證明
令，則
第一次世界大戰
第一次世界大戰，略云一戰，或名歐戰. 西元一九一四年，歐洲列國相爭，及後美國、日本、中國諸國俱戰，故曰「世界大戰」. 英國、法國、俄國並意美中日諸國為「協約國」；德國、奧匈帝國並奧斯曼帝國、保加利亞為「同盟國」. 英法戰德於西線；德奧戰俄於東線；巴爾幹諸國戰於南線；戰至一九一八年，德奧敗，各弭兵立約，並立國際聯盟以保太平. 然凡爾賽之約欺德國過甚，德人多惡法人，欲雪前恥，而國際聯盟羸弱，不能息諸國之爭，遂令德復侵法，而起第二次世界大戰.
前因
歐洲諸國之爭，已歷數百載. 十九世紀之末，民族主義日起，德意志、義大利一統其邦. 其中普魯士建德意志，歷普法戰爭，法蘭西敗，割地賠款，法人多欲雪恥. 德國國相俾斯麥，欲養精蓄銳，恐法人復仇，遂盟於俄羅斯、奧匈帝國，稱三帝同盟.
又，奧斯曼帝國國勢漸衰，為俄國所敗，巴爾幹諸國俱自立. 列國俱欲霸於此地，扶立各國，遂生仇讎. 內中俄奧兩國，各不相讓，其相爭為最. 起自俄土戰爭，土耳其敗，立聖士提法諾條約. 歐洲諸國，恐俄國坐大，俱反之. 列強遂議於柏林，俾斯麥主之. 俾氏專護奧匈，俄國損兵折將，竟無所獲，遂惡德奧. 三帝同盟遂亡. 德奧乃立德奧同盟以抗俄. 義大利、法國相爭突尼斯，終法國為突尼斯之宗主國. 俾斯麥乘勢合義奧兩國並為三國同盟. 德皇威廉一世既崩，威廉二世即位，遂罷俾斯麥，不能安俄之心，俄國遂盟於法國，立法俄同盟抗德.
英國素不立盟，見德國海軍日盛，恐危及本國，遂立英法協定，解二國之仇，共抗德國. 又因法國撮合，立英俄條約，英、法、俄三國協約之勢遂成，由是同盟林立.
英國為保其國，亟造大船以壯其水師之力，其船碩大無朋，為眾海軍之最，稱無畏艦. 德英兩國遂爭建無畏艦. 英國以其艦數倍於德國水師以保其國之安，復合法俄，各專一海，防德國之海軍，稱三海聯防. 法德俄奧四國亦擴其陸軍. 列國相互猜忌，故各自生隙，歐洲之勢如累卵之危也.
法國欲立摩洛哥為保護國，德國兩反之，稱摩洛哥危機. 後法國得英俄諸國之助，得遂其願，然德國、英法相惡益甚. 又，波斯尼亞與黑塞哥维那兩地自奧斯曼帝國兵敗，為奧匈代治，塞爾維亞素欲取兩地，以立大塞爾維亞，然波黑終為奧匈所併. 塞爾維亞不得已，遂盟於保加利亞、希臘並黑山，共敗奧斯曼，又因奧匈作梗，不能得阿爾巴尼亞之地. 奧匈、塞俄亦相惡焉. 後保加利亞不喜其獲，復戰於塞國等，大敗. 此二戰稱巴爾幹戰爭.
一九一四年六月二十八日，奧地利儲君斐迪南大公為塞爾維亞族人所刺於薩拉熱窩. 奧匈帝國乘勢發最後通牒於塞國，立十令. 塞國以最後通牒犯其主權，絕之. 七月二十八日，奧匈帝國遂宣戰於塞爾維亞. 俄國傾舉國之力以助塞國. 德國令俄國止動員之令，復恐腹背受敵，令法國中立. 二國俱不應之. 德國遂宣戰於法俄，侵比利時以擊法. 英國以德國犯比利時之中立，危及本國，遂亦宣戰於德. 此乃第一次世界大戰也.
比利時陷
德國行前參謀長施里芬之戰略，取道比利時，抄法軍之後. 八月二日，德軍出兵盧森堡. 三日，擊比利時. 比軍據列日要塞死守，戰十日方陷. 英法得以聚軍守法國之邊. 法軍亦起兵擊阿爾薩斯、洛林兩地. 八月下旬，德軍越比利時、盧森堡，戰英法聯軍於法國北境. 聯軍退，德軍兵臨巴黎，復會戰於馬恩河. 兩軍俱折損極多，德軍不得已，乃退兵，巴黎遂得保. 兩軍俱欲繞至敵軍之後圍之，謂之「奔至大海」. 至此後戰乃成壕溝、陣地戰之局.
相持不下
兩軍屢戰不勝，反折軍士，俱高壘深溝待敵. 一九一五年，英法欲收復失地，攻奧貝爾嶺、維米嶺諸地，又因彈糧不足，德軍以壕溝機槍力防陣地，聯軍不能克. 兩軍各以新式武器助戰，德軍先施毒氣，兩軍又以空軍相助掃射，大小交戰數十，不分勝負，軍士折損甚多，相持不下. 至一九一五年末，黑格代為英軍之帥. 次年，德軍參謀長法金漢見屢戰不勝，欲「盡流法國之血」，逼降法國，遂盡起主力軍馬，以德國太子領軍攻凡爾登，稱凡爾登戰役. 法軍任貝當為將，死守凡爾登，德軍死傷甚多，尚不能勝.
聯軍反攻
英法聯軍乘勢反攻，欲擊德軍還法德邊境，以法將福煦為主帥，戰於索姆河，死傷極多，獲地甚少. 兩軍折損共計過三十萬，英軍亦首以戰車助戰於此役. 然凡爾登、索姆河兩戰，德軍主力損失殆盡，更無再戰之力，只得退至興登堡防線. 德國海軍艦少，為英艦所困於港口. 德軍欲突圍出北海，遂戰英艦於北海，稱日德蘭海戰. 英軍雖損傷甚多，德軍弗能突圍. 德國遂改行無限制潛艇戰，凡過英國海域者俱以潛艇沉之. 美國因而深受其害，船毀人亡者不計其數. 美國遂忿而絕德國之交. 一九一七三月，英國獲齊默爾曼電報，備言德國當助墨西哥收復美國之失地云云. 美國舉國怨憤，遂宣戰於德國.
德國生亂
時法軍屢戰，損傷甚多，士氣不振，俱拒行強攻之事. 英國得美國彈糧之資，遂極力反攻，合加拿大軍、澳新軍團，攻伊普爾斯、帕斯尚爾、康布雷諸地，英德兩軍各以戰車、空軍、毒氣、突擊隊等相助，折損甚多. 美國遠征軍次第而至，德軍之勢漸衰. 時興登堡、魯登道夫已替法金漢之職，恐美軍主力一至，協約國勢盛，勢必將敗，遂行皇帝會戰，欲於美軍兵至歐洲之先，敗英法聯軍. 初，聯軍各自為戰，為德軍各擊之；後以福煦為帥，總督各軍，終能得勝. 德軍雖獲地甚多，然突擊精銳損失殆盡，而美軍主力已至. 聯軍大舉反攻，復反攻德軍於馬恩河，破之. 又戰於亞眠、索姆河各地，屢戰俱捷. 德軍敗至興登堡防線，皆以為其防線固若金湯，牢不可破也. 然聯軍勢如破竹，不過百日，竟破之，史稱百日攻勢. 時德國國內軍民俱厭戰，海軍兵卒起義於基爾港，舉國俱應之，工人罷工. 魯登道夫遭罷，德皇威廉二世退位，德意志帝國亡，第一次世界大戰遂終.
俄軍進攻
初，德軍以為俄軍動員必遲於法軍，遂先擊法國. 然俄國動員甚速，乘德軍主力戰於西線，侵東普魯士. 德軍不得已，乃調軍戰俄軍於坦能堡，大破之，俄國第二軍幾全軍覆沒，俄軍乃退. 俄軍初敗奧匈於加里西亞，復圍攻普熱梅希爾要塞，陷之，奧匈折損甚多. 後得德軍之助，得挽敗局.
德奧反攻
一九一五年，德國因西線馬恩河之敗，遂聚兵於東線，欲先敗俄國. 德奧聯軍遂兵分兩路反攻. 馬蘇里安湖、高爾李斯-塔爾努夫數戰，俱大破俄軍. 俄軍節節敗退，退兵本國. 沙皇尼古拉二世遂罷皇叔尼古拉大公司令之位，御駕親征. 德奧聯軍遂取波蘭諸地，俄軍折損過百萬，所失彈藥火炮等不計其數. 然俄軍兵多將廣，據前沿防線以守，德奧不能勝. 斯文提安利德軍戰而失利，不能破俄國防線，遂相持不下.
大破奧匈
至一九一六年，西線協約諸國俱請俄國起兵，以緩西線之危. 俄國遂集大軍反攻. 初，戰於納羅茲湖，不勝. 後用大將勃魯希洛夫之計，以火炮猛轟奧匈防線，復以步兵突擊敵陣，望兵少處猛攻，遂大破奧匈之軍. 德軍雖援，亦無能為也. 奧匈帝國損失過百萬之眾，更無再戰之力，只得倚德軍之助. 羅馬尼亞見俄軍勝，遂投協約國，然屢為同盟國所破，其國幾亡.
巴爾幹戰線
奧匈帝國因太子為塞爾維亞族人所刺，又得德國之諾，遂宣戰於塞. 奧匈遂兵多而精，因俄國起兵，其勢已分，而塞國動員，其兵竟眾於奧匈，復據險以守，奧匈屢戰不能克，折損兵士甚多. 至一九一五年，保加利亞因巴爾幹戰爭之敗，割地賠款，素懷恨在心，因德奧許以其國前所失之地，遂起兵三十萬，兵分兩路擊塞爾維亞. 德國亦派兵相助. 塞國三面受敵，節節敗退，塞國大將軍普特尼克令全軍退走，自蒙的內哥羅入阿爾巴尼亞，得盟國接應，遷希臘科孚島. 退兵時飢寒交迫，折損甚多. 同盟國遂起兵追之，蒙的內哥羅、阿爾巴尼亞俱陷. 然德國欲使希臘入同盟國，故不發兵攻之. 協約國起兵駐於馬其頓之地，兩軍相持不下.
文身
文身，俗稱紋身，人身紋飾也，以針刺膚，成文，塗以朱、墨，色沁入肌膚間，膚雖長替，然色不去也. 文身傳自先世，其源也遠，亦非一地之俗. 古史云，夏后少康之子封於會稽，斷髮文身以避蛟龍之害，則文身之於中華也久矣. 然世以身體髮膚，受之父母，莫敢毀傷. 故多以為刑罰之屬，秦漢時以黥墨施於罪人，宋亦有刺配. 世傳岳母刺字於武穆，亦以激戒，非為飾也. 獨江湖浪子多尚文身，若水滸傳中，九紋龍史進之儔也，故人每見而畏避之. 今世文身之風自外而入，其見稍稍釋焉.
第一次世界大戰
巴爾幹戰線
一九一六年，羅馬尼亞素欲取特蘭西瓦尼亞、南多布羅加諸地，見俄國大將勃魯希洛夫大破奧匈，遂乘勢宣戰於同盟國. 然德國、奧匈帝國、保加利亞、奧斯曼帝國俱合軍反攻，羅馬尼亞大敗，其都布加勒斯特陷於十二月. 羅馬尼亞軍節節敗退，得俄軍之助，死守摩爾達維亞，方得殘存. 至一九一八年，俄國生變，布什維爾克掌權，乃割地求和，羅馬尼亞腹背受敵，遂亦求和，立約於布加勒斯特.
希臘嘗立約許諾助塞，然其國王康斯坦丁一世乃德皇之妹夫，遂令中立. 其相韋尼澤洛斯主戰，為國王所罷. 韋尼澤洛斯遂自立於克里特. 英法亦起兵助之，國王不得已，遂讓位其子. 保加利亞雖屢勝，其國中經濟不堪負荷，百姓漸困，軍民離心. 一九一八年九月，法將德斯佩雷領英法希塞諸國之兵反攻，保加利亞勢敗，軍民俱叛. 保國國王斐迪南一世乃罷兵求和. 協約聯軍遂長驅直入，收復塞爾維亞之地. 羅馬尼亞亦復兵反攻，收復失地. 聯軍兵至匈牙利之地. 終德奧敗降，塞爾維亞、羅馬尼亞、希臘諸國各獲地於匈牙利、保加利亞諸敗國.
義大利戰線
義軍之兵遂三倍於奧匈，其戰有十一，俱未獲大勝. 義軍亡者過三十萬. 奧匈亦折損甚多，又因東線之敗，遂請德國起兵. 一九一七年十月，德奧聯軍起兵反攻，大破義軍於卡波雷托. 然一九一八年六月，奧匈復起兵反攻，戰義軍於皮韋亞河，不能得勝，折損甚多，終其軍勢敗. 至十月末，奧匈境內各族俱自立，其國勢已危，為義軍所破於維多利亞－威尼托之地，其軍潰敗. 終奧匈罷戰求和，而奧匈帝國既亡，奧地利、匈牙利諸地俱自成一國.
戰後
一九一八年，同盟國勢敗，雖勝於東線，然西線、義大利、巴爾幹、中東各地協約聯軍反攻，屢獲大勝. 九月，聯軍勝於馬其頓，保加利亞軍民俱叛，沙皇斐迪南一世遂罷戰，復讓位於其子鮑里斯三世. 十月末，奧匈境內諸部俱自立，遂亦罷戰. 奧地利、匈牙利各自立，奧匈遂亡. 奧斯曼帝國亦降. 十一月，德國民變，德皇威廉二世退位，改制共和，史稱威瑪共和. 諸國議和於巴黎，各弭兵立約. 德國立凡爾賽條約，奧地利立聖日耳曼條約，匈牙利立特里亞農條約，保加利亞立納伊條約，奧斯曼帝國立色佛爾條約. 然所立之條，俱甚嚴苛，內中以色佛爾、凡爾賽兩約為最，敗方多所不滿.
敗方
土耳其之父凱末爾率眾退英法、希臘、亞美尼亞之軍，據小亞細亞立國，廢哈里發，亡奧斯曼，改制共和. 協約國乃廢色佛爾之約，改立洛桑條約，土耳其共和國遂得立.
奧匈帝國既亡，捷克斯洛伐克、波蘭、匈牙利諸地各立一國. 塞爾維亞並黑山合奧匈舊地斯拉夫之地，立南斯拉夫王國. 奧地利、匈牙利俱割地賠款，無復大國之數. 協約國令奧地利不得併入他國. 一九一九年，匈牙利復為羅馬尼亞所敗. 至第二次世界大戰，匈牙利欲收復失地，遂入軸心國，然不能勝. 至今匈國之境，猶與一九二零年時同.
德國割地於波蘭、法國，不得設海、空之軍，賠款極鉅，德人俱引以為恥. 國中背刺說為人所信. 適逢經濟大蕭條，德國窮困，威瑪共和國不能行善政，不得人心. 納粹黨希特勒乘時而興，奪國擴軍，聯義立盟，曰軸心國. 德人均欲從其戰，以廢凡爾賽約，復欲敗諸國，一雪前恥. 第二次世界大戰，可謂肇於此也.
勝方
英法大勝，德國之殖民地盡為兩國所併，大英帝國版圖盛極之時，亦於一戰之後也. 然兩國折兵甚眾，國中經濟漸衰. 天下經濟之都，為紐約所代，不復為倫敦有也.
俄羅斯帝國既亡，布爾什維克掌政，立蘇維埃俄國. 未幾，內戰復起，紅白兩軍相爭，諸國俱干之，軍民苦不堪言. 至一九二二年，紅軍得勝，得立蘇聯. 其國行社會主義，以列寧為主. 一九二四年，列寧薨，斯大林繼其位. 遂大興工業，其國勢漸盛. 然西方諸國俱惡其國.
時中國為北洋政府所掌，雖宣戰於德奧，然巴黎和會之上，英法諸國袒護日本，欲以山東半島膠州灣予日. 使者顧維均慨然陳詞，說以是非，歐美諸國俱奇之. 後日本以辭會相逼，時義大利已去，諸國恐和約不得立，乃允之. 中國有學子三千人，以「外爭國權，內懲國賊」為號，力反之. 舉國工人、學子俱應之，是為五四運動. 終顧維鈞拒簽其條. 至一九二二年，諸國復議於華盛頓，日本方以山東半島歸中國.
一九一四年，日本得英軍之助，取德屬青島. 巴黎和會之上，日本得山東半島膠州灣之地. 至經濟大蕭條，軍人乘勢而起，掌其中樞，漸行軍國主義，復行大陸政策，侵中國諸地. 至第二次世界大戰，日本欲立大東亞共榮圈，入軸心國，戰於亞洲、太平洋，竟戰於美國.
天下大勢
自此戰後，俄羅斯帝國、奧匈帝國、奧斯曼帝國、德意志帝國四大帝國俱亡，帝制不復為歐陸諸國所用. 帝國舊地之上，諸小國俱自立. 其國勢皆甚弱，倚英法之助，方得立國. 歐洲英法德義諸國歷此大戰，國勢漸衰. 美國、日本諸國國勢漸盛，俱成強國.
自一九一七年俄國革命，諸國俱起革命. 一戰之末，德國起革命. 次年，匈牙利亦然. 後愛爾蘭、墨西哥、埃及諸地俱起革命. 其勢至一九二三年方止.
一戰既止，諸國俱厭戰矣，故立國際聯盟，以保太平. 然美國不入國際聯盟，又無兵馬，其勢甚弱，但倚大國之助矣. 第二次世界大戰之先，極權諸國肆虐，兼併他國，國際聯盟弗能止.
一戰雖止，然禍亂連年，諸國不安. 一戰之末，因美國兵至歐洲，疫疾隨之而至，世稱西班牙型流行性感冒. 至一九二九年，又起大蕭條. 一九三九年，德國欲一統歐洲，進攻波蘭，又啟二次大戰之端矣.
伯嬴
伯嬴，楚平王后，以貌美傾人. 平王二年，太子建年十五，尚未娶妻. 平王為太子聘秦嬴為夫人，使費無忌至秦迎之，費無忌見嬴氏美艷，及嬴氏至郢都，費無忌勸王自娶. 王好色，不顧倫常，自娶嬴氏為夫人，生子曰軫. 後平王欲立軫為太子，乃殺伍奢一門，唯子胥奔吳. 子胥為吳王闔閭用之，子胥欲仇血恨，從吳滅楚. 昭王十年冬，吳師入郢，始燒殺擄掠，淫虐后宮. 闔閭見伯嬴美艷，意欲淫之，為伯嬴所責，誓死不從，吳王無奈，遂出楚宮. 有申包胥於秦惠王宮門外號哭數日，為惠王所感，遂移兵會合楚師伐吳，加以吳亂，闔閭率軍退之，昭王還宮，伯嬴為眾人所贊. 以其勸王不殺被姦之妃，尤為眾仰，常從楚國事.
分類:楚王世家 分類:秦列傳
西城區 (北京)
西城區，屬中華人民共和國北京市. 在市中心西，方七百六十五頃，口百二十八萬七千有奇. 東以鼓樓外大街、人定湖北巷、舊鼓樓大街、地安門外大街、地安門內大街、景山東街、南長街、北長街、天安門廣場西為界與東城區連；北以南長河、西直門北大街、德勝門西大街、新街口外大街、北三環中路、裕民路為界與海淀區、朝陽區鄰；西以三裡河路、蓮花池東路、馬蓮道北路為界，與海淀區、豐臺區接；南以永定門西濱河路、右安門東城根、右安門西城根為界，與豐臺區連，全區東西寬十四里，南北長二十二里. 區設街道十五、社區二百五十五.